cyanic-selkie/wikianc huggingface dataset:
ജോൺ ജെയിംസ് ലൂയിസ് ബോൺഹോട്
അവലംബം
വർഗ്ഗം:1875-ൽ ജനിച്ചവർ വർഗ്ഗം:1922-ൽ മരിച്ചവർ വർഗ്ഗം:ലണ്ടനിൽ നിന്നുള്ളവർ
റോസസ്
പശ്ചാത്തലം
1870-കളുടെ അവസാനം മുതൽ ജുട്ട്‌ലാന്റിന്റെ വടക്കുഭാഗത്തുള്ള മത്സ്യബന്ധന ഗ്രാമമായ സ്‌കാഗനിൽ ഒത്തുകൂടി പ്രാദേശിക മത്സ്യത്തൊഴിലാളികളെയും അവരുടെ സ്വന്തം കുടുംബജീവിതവും ഒത്തുചേരലുകളും ആഘോഷങ്ങളും വരയ്ക്കുന്ന പ്രധാനമായും ഡാനിഷ് കലാകാരന്മാരുടെ ഒരു കൂട്ടം കൂട്ടമായിരുന്നു സ്‌കാജൻ ചിത്രകാരന്മാർ. നോർവേയിലെ സ്റ്റാവഞ്ചറിൽ ജനിച്ച, എന്നാൽ കോപ്പൻഹേഗനിൽ വളർന്ന പെഡർ സെവെറിൻ ക്രയോയർ (1851-1909), 1882-ൽ ആദ്യമായി സ്‌കാഗനിലെത്തി. മിക്കവാറും എല്ലാ വേനൽക്കാലത്തും മടങ്ങിയെത്തി ഒടുവിൽ 1889-ൽ മേരി ട്രൈപ്‌ക്കെയെ വിവാഹം കഴിച്ചതിന് ശേഷം അവിടെ സ്ഥിരതാമസമാക്കി. സീലാന്റിന്റെ വടക്കൻ തീരത്തുള്ള ഹോൺബെക്കിലെ മത്സ്യത്തൊഴിലാളികളുടെ ചിത്രങ്ങളിലൂടെ അദ്ദേഹം ഇതിനകം പ്രശസ്തി നേടിയിരുന്നു. ഫ്രാൻസിലേക്കുള്ള തന്റെ യാത്രകളിൽ ഇംപ്രഷനിസ്റ്റ് പ്രസ്ഥാനത്തിന്റെ സ്വാധീനം ചെലുത്തി. സ്കഗനിൽ, പ്രാദേശിക വെളിച്ചത്തിന്റെ പ്രത്യേക ഇഫക്റ്റുകൾക്ക് ഊന്നൽ നൽകുന്ന മാസ്റ്റർപീസുകൾ സൃഷ്ടിക്കുകയും പ്രത്യേകിച്ച് തന്റെ കടൽത്തീര ദൃശ്യങ്ങളിൽ, കലാകാരന്മാരുടെ സജീവമായ ഒത്തുചേരലുകൾ റെക്കോർഡുചെയ്യുന്ന നിരവധി അവിസ്മരണീയമായ സൃഷ്ടികൾ വരയ്ക്കുകയും ചെയ്തു.
കൂടുതൽ വായനയ്ക്ക്
വർഗ്ഗം:സ്കഗൻസ് മ്യൂസിയത്തിന്റെ ശേഖരങ്ങൾ വർഗ്ഗം:പെഡർ സെവെറിൻ ക്രയോയർ വരച്ച ചിത്രങ്ങൾ
അരുൾമിഗു ചോലമലൈ മുരുകൻ ക്ഷേത്രം, പഴമുതിർച്ചോലൈ
ഇന്ത്യയിലെ തമിഴ് നാട്ടിൽ മധുരയിൽ നിന്ന് 25 കിലോമീറ്റർ വടക്കായി ഇടതൂർന്ന വനങ്ങളാൽ മൂടപ്പെട്ട ഒരു കുന്നിൻ മുകളിൽ സ്ഥിതിചെയ്യുന്ന ഒരു ഹിന്ദു ക്ഷേത്രമാണ് അരുൾമിഗു ചോലമലൈ മുരുകൻ ക്ഷേത്രം. മുരുകന്റെ ആറ് പ്രധാന വാസസ്ഥലങ്ങളിൽ (ആറുപടൈവീടുകൾ) ഒന്നാണ് ഈ ക്ഷേത്രം. അഴകാർകോവിൽ വിഷ്ണു ക്ഷേത്രം ഇതിന് അടുത്താണ്.
പ്രവേശനം
കാർ, വാൻ, ഇരുചക്ര വാഹനം, ബസ് എന്നിവയിലൂടെ പഴമുതിർ ചോലൈയിൽ എത്തിച്ചേരാം. മധുരയിൽ നിന്ന് 44-ാം നമ്പർ റൂട്ട് ബസ്സിൽ ഇവിടെ എത്തിച്ചേരാം. കുന്നിൻ ചുവട്ടിൽ നിന്ന് ക്ഷേത്രത്തിലേക്ക് ഓരോ 20 മിനിറ്റിലും ഒരു ഷട്ടിൽ ബസ് ഉണ്ട്. ഏകദേശം 15 മിനിറ്റ് എടുക്കും (3.4 കിലോമീറ്റർ) ക്ഷേത്രത്തിലെത്താൻ. ഇടത്ത്‌|ലഘുചിത്രം|184x184ബിന്ദു| ക്ഷേത്രത്തിലെ പ്രധാന ഗോപുരം
സ്ഥാനം
അസംഖ്യം ഫലവൃക്ഷങ്ങൾ, പച്ചക്കറികൾ, പ്രകൃതിദത്ത ഉറവകൾ എന്നിവയാൽ അനുഗ്രഹീതമായ ഫലഭൂയിഷ്ഠമായ ഒരു കുന്നാണ് പഴമുതിർചോല. വള്ളി താമസിച്ചിരുന്ന ഇടതൂർന്ന വനമാണിത്. വള്ളി, ദേവായനായി, മുരുകൻ എന്നിവർക്ക് പ്രത്യേകം കോവിലുകൾ ഉള്ള ഈ ക്ഷേത്രം താരതമ്യേന ചെറുതാണ്. ഗണപതിക്കായും ഒരു പ്രത്യേക ശ്രീകോവിലിലുണ്ട്. പഴമുതിർചോലക്ക് മുകളിൽ മറ്റൊരു ചെറിയ ക്ഷേത്രമുണ്ട്, അവിടെ പ്രാദേശിക ഗോത്രവർഗക്കാർ ജീവിതം നയിക്കുന്നു.
നൂറുകണക്കിന് മുരുക ക്ഷേത്രങ്ങൾ തമിഴ്നാട്ടിൽ ഉണ്ടെങ്കിലും അവയിൽ ഏറ്റവും പ്രധാനപ്പെട്ട ആറ് ക്ഷേത്രങ്ങളാണ് മുരുകന്റെ വാസസ്ഥലങ്ങളായ ആറുപടൈവീടുകൾ. മുരുകന്റെ ജീവിത ചരിത്രത്തിലെ സുപ്രധാന സംഭവങ്ങൾ ഈ സ്ഥലങ്ങളിൽ സംഭവിച്ചതായാണ് വിശ്വാസം.
ആറുപതൈവീടുകളിൽ അവസാനത്തേത് ആണ് പഴമുതിർചോലൈ. ചിലപ്പതികാരം, എട്ടുത്തൊകൈ, പത്തുപാട്ട് തുടങ്ങിയ പഴയകാല തമിഴ് സാഹിത്യങ്ങളിൽ പഴമുതിച്ചോലൈ മുരുകനെ പരാമർശിച്ചിട്ടുണ്ട്.
അവലംബം
വർഗ്ഗം:തമിഴ്നാട്ടിലെ സുബ്രഹ്മണ്യക്ഷേത്രങ്ങൾ വർഗ്ഗം:Coordinates on Wikidata
ലോധി രാജവംശം
1451 മുതൽ 1526 വരെ ദില്ലി സുൽത്താനത്ത് ഭരിച്ചിരുന്ന അഫ്ഗാൻ പഷ്തൂൺ രാജവംശമാമായിരിന്നു ലോധി രാജവംശം. 1451-ൽ അവസാനത്തെ സയ്യിദ് സുൽത്താനായിരുന്ന  അലാവുദ്ധീൻ ആലം ഷായുടെ കീഴടങ്ങലിനുശേഷം ദില്ലിയുടെ ഭരണം ഏറ്റെടുത്ത  ബഹ്ലൂൽ ലോധിയാണ് ലോധി രാജവംശം സ്ഥാപിച്ചത്. 1526-ൽ ബാബർ ഇബ്രാഹിം ലോധിയെ ഒന്നാം പാനിപ്പത്ത് യുദ്ധത്തിൽ പരാജയപ്പെടുത്തി ദില്ലി കീഴടക്കി സുൽത്താന്മാരുടെ ഭരണത്തിന്‌ അറുതി വരുത്തുകയും മുഗൾ സാമ്രാജ്യം സ്ഥാപിക്കുകയും ചെയ്തു.
ബഹ്ലൂൽ ലോധി
സയ്യിദ് ഭരണകാലത്ത് ദില്ലി സുൽത്താനത്തിൽ പഞ്ചാബിലെ സർഹിന്ദ് പ്രവിശ്യയിലെ ഗവർണറായിരുന്ന മാലിക് സുൽത്താൻ ഷാ ലോധിയുടെ അനിന്തിരവൻ ആയിരിന്നു ബഹ്ലൂൽ ലോധി(ഭ.കാ.1451–89). സുൽത്താൻ ഷായുടെ മരണശേഷം സർഹിന്ദിലെ ഗവർണറായ ബഹ്ലൂൽ ലോധി അവിടെ അമീർ (സൈന്യാധിപൻ) ആയി ഉയർത്തപ്പെട്ടു. പഞ്ചാബിലെ ശക്ത്തനും ധൈര്യശാലിയുമായ ഭാരണാധികാരിയായിരിന്നു ബഹ്ലൂൽ ലോധി. അദ്ദേഹം വിവിധ പ്രവിശ്യകളിലെ കലാപങ്ങൾ അടിച്ചമർത്തുകയും ബന്ധുക്കളായ അഫ്ഘാൻ പ്രഭുക്കൾക്ക് ഭൂമിയുടെ അധികാരം നൽകി വ്യാപകമായ രാഷ്ട്രീയപിന്തുണ നേടുകയും ചെയ്തു. 1451-ൽ അവസാനത്തെ സയ്യിദ് സുൽത്താനായിരുന്ന അലാവുദ്ധീൻ ആലം ഷായുടെ കീഴടങ്ങലിനുശേഷം ബഹ്ലൂൽ ലോധി ദില്ലി സുൽത്താനത്തിൻറെ ഭരണം ഏറ്റെടുക്കുകയും ലോധി രാജവംശം സ്ഥാപിക്കുകയും ചെയ്തു.
സിക്കന്തർ ലോധി
1489 ൽ ബഹ്ലൂൽ ലോധിയുടെ മരണശേഷം ദില്ലിയുടെ ഭരണം ഏറ്റെടുക്കുകയും സിക്കന്തർ ഷാ എന്ന സ്ഥാനപ്പേര് സ്വീകരിക്കുകയും ചെയ്ത അദ്ദേഹത്തിൻറെ രണ്ടാമത്തെ പുത്രനായ നിസാം ഖാൻ ആണ് സിക്കന്തർ ലോധി (ഭ.കാ.1489–1517). 1504 ൽ ആഗ്ര നഗരം പണികഴിപ്പിച്ചതും തലസ്ഥാനം ദില്ലിയിൽ നിന്നും ആഗ്രയിലേക്ക് മാറ്റിയതും സിക്കന്തർ ലോധി യാണ്. കമ്പോള നിയന്ത്രണങ്ങൾ ഏർപ്പെടുത്തി. സിക്കന്തർ കവി എന്ന നിലയിലും ശോഭിചിരിന്നു. ഗുൽരുക് എന്ന തൂലികാനാമത്തിലാണ് കവിതകൾ രചിച്ചിരുന്നത്. ബീഹാർ കീഴടക്കി തൻറെ സാമ്രാജ്യത്തോട് ചേർത്തതാണ് സിക്കന്തറിൻറെ പ്രധാന നേട്ടം.
ഇബ്രാഹിം ലോധി
സിക്കന്തർ ലോധിയുടെ ഇളയ പുത്രനായിരിന്നു ദില്ലി ഭരിച്ച അവസാനത്തെ സുൽത്താൻ ആയ ഇബ്രാഹിം ഖാൻ ലോധി (ഭ.കാ.1517–1526). മികച്ച യോധാവായിരിന്നുവെങ്കിലും ഭരണനൈപുണ്യം കുറഞ്ഞവനായിരിന്നു ഇബ്രാഹിം ലോധി. സ്വേച്ഛാധിപത്യ പ്രവണതയും ഭരണവ്യവസ്ഥയും സൈനികശേഷിയും ശക്തിപ്പെടുത്താതെയുള്ള നടപടികളും തികഞ്ഞ പരാജയമായിരിന്നു. അതുകൊണ്ട് തന്നെ നിരവധി ലഹളകളും കലാപങ്ങളും ഇബ്രാഹിമിന് നേരിടേണ്ടി വന്നിട്ടുണ്ട്. ഇബ്രാഹിം ലോധിയുടെ കീഴിൽ ലാഹോറിലെ ഗവർണറായിരുന്ന ദൗലത് ഖാൻ ലോധിയും, ഇബ്രാഹിം ലോധിയുടെ അമ്മാവനായ ആലം ഖാനും ചേർന്ന് ഗൂഢാലോചന നടത്തി അഫ്ഗാനിൽ നിന്നും ബാബറെ ദില്ലി ആക്രമിക്കുന്നതിന്‌ ക്ഷണിച്ചു. അങ്ങനെ 1526 ലെ പാനിനിപ്പത്ത് യുദ്ധത്തിൽ ബാബർ ഇബ്രാഹിം ലോധിയെ പരാജയപ്പെടുത്തുകയും മുഗൾ സാമ്രാജ്യത്തിൻറെ സ്ഥാപനത്തിന്‌ വഴി തെളിക്കുകയും ചെയ്തു.
അവലംബം
വർഗ്ഗം:ദില്ലി സുൽത്താനത്ത് വർഗ്ഗം:ഇന്ത്യയിലെ രാജവംശങ്ങൾ
ധുൽവാൻ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ധുൽവാൻ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ധുൽവാൻ സ്ഥിതിചെയ്യുന്നത്. ധുൽവാൻ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ധുൽവാൻ ൽ 93 വീടുകൾ ഉണ്ട്. ആകെ ജനസംഖ്യ 476 ആണ്. ഇതിൽ 250 പുരുഷന്മാരും 226 സ്ത്രീകളും ഉൾപ്പെടുന്നു. ധുൽവാൻ ലെ സാക്ഷരതാ നിരക്ക് 69.54 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ധുൽവാൻ ലെ 6 വയസ്സിനു താഴെയുള്ള കുട്ടികളുടെ എണ്ണം 68 ആണ്. ഇത് ധുൽവാൻ ലെ ആകെ ജനസംഖ്യയുടെ 14.29 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 281 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 143 പുരുഷന്മാരും 138 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 47.33 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 35.94 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ധുൽവാൻ ലെ 327 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ഫ്രീ ഒടിപി
രണ്ട് ഘടക പ്രാമാണീകരണത്തിനായി ഉപയോഗിക്കാവുന്ന ഒരു സൗജന്യ ഓപ്പൺ സോഴ്‌സ് സോഫ്റ്റ്‌വേർ ടോക്കണാണ് ഫ്രീ ഒടിപി (FreeOTP). ഒരു ക്യുആർ കോഡ് സ്കാൻ ചെയ്തുകൊണ്ടോ ടോക്കൺ കോൺഫിഗറേഷനിൽ സ്വമേധയാ നൽകിയോ ടോക്കണുകൾ ചേർക്കാൻ കഴിയും. അപ്പാച്ചെ 2.0 ലൈസൻസിന് കീഴിൽ റെഡ് ഹാറ്റ് ആണ് ഇതിനെ പരിപാലിക്കുന്നത്. ആൻഡ്രോയ്ഡ്, ഐ.ഒ.എസ്. എന്നിവയെ പിന്തുണയ്ക്കുകയും ചെയ്യുന്നു.
ബാഹ്യ ലിങ്കുകൾ
വർഗ്ഗം:സുരക്ഷ വർഗ്ഗം:ഓൺലൈൻ സേവനങ്ങൾ
സത്യവ്രത ശാസ്ത്രി
സംസ്‌കൃതഭാഷയിലെ പ്രഥമ ജ്ഞാനപീഠ ജേതാവാണ് '''ഡോ. സത്യവ്രത ശാസ്ത്രി'''(ജനനം :29 സെപ്റ്റംബർ 1930). കവിയും പണ്ഡിതനുമായ ഇദ്ദേഹം മൂന്ന് മഹാകാവ്യങ്ങളും,മൂന്നു ഖണ്ഡ കാവ്യങ്ങളും ഒരു പ്രബന്ധ കാവ്യവും രചിച്ചിട്ടുണ്ട്. രാമകീർത്തി മഹാകാവ്യം, ബൃഹത്തരം ഭാരതം, ശ്രീബോധിസത്വചരിതം, വൈദികവ്യാകരണം എന്നിവയാണ് പ്രധാന കൃതികൾ.
ഡൽഹി ജവഹർലാൽ നെഹ്രു സർവ്വകലാശാലയിലെ സംസ്കൃതവിഭാഗത്തിൽ പ്രൊഫസറാണ് ഇദ്ദേഹം. ഡൽഹി സർവ്വകലാശാലയിലെ സംസ്കൃതവിഭാഗത്തിന്റെ തലവൻ കൂടിയായിരുന്നു സത്യവ്രത ശാസ്ത്രി. ശ്രീഗുരുഗോവിന്ദസിംഹചരിതം എന്ന കൃതിക്ക് 1968 ൽ സാഹിത്യ അക്കാദമി പുരസ്കാരം ലഭിച്ചിട്ടുണ്ട്. ഇപ്പോൾ ഡൽഹി സർവ്വകലാശാലയിൽ സ്പെഷൽ സെന്റർ ഫോർ സൻസ്ക്രിറ്റ് സ്റ്റഡീസിൽ ഓണററി പ്രൊഫസറായി പ്രവർത്തിക്കുന്നു.
പഠനം, ഔദ്യോഗിക വൃത്തി
തന്റെ പിതാവായ ചാരുവ്രതശാസ്ത്രിയിൽനിന്നും പ്രാധമികവിദ്യാഭ്യാസം നേടിയ സത്യവ്രതശാസ്ത്രി വാരണാസിയിലാണ് ഉന്നതവിദ്യാഭ്യാസം നേടിയത്. പ്രമുഖ പണ്ഡിതരായ സുഖദേവ് ഝാ, സിദ്ധേശ്വർ വർമ്മ എന്നിവരുടെ കീഴിൽ ശിക്ഷിതനായ അദ്ദേഹം പഞ്ചാബ് സർവ്വകലാശാലയിൽനിന്നും ബിരുദവുംബിരുദാനന്തരബിരുദവും സംസ്കൃതത്തിൽ നേടി. അദ്ദേഹത്തിന്റെ ഗവേഷണബിരുദം ബനാറസ് ഹിന്ദു സർവ്വകലാശാലയിൽനിന്നും ആണ് നേടിയത്. അധികം താമസിയാതെ അദ്ദേഹം ദൽഹി സർവ്വകലാശാലയിൽ അധ്യാപകനായി സേവനം ആരംഭിച്ച അദ്ദേഹം അവിടെ സംസ്കൃതവിഭാഗാധ്യക്ഷൻ, ആർട്ട്സ് വിഭാഗം ഡീൻ, തുടങ്ങിയ പദവികളും വഹിച്ചു. സത്യവ്രത ശാസ്ത്രി ഒറീസയിൽ പുരി ജഗന്നാഥ് സർവ്വകലാശാലാ വൈസ്ചാൻസിലർ ആയും പ്രവർത്തിച്ചിട്ടുണ്ട്. പിന്നീട് ബാങ്കോക്കിലെ ചുലലൊങ്ലൊർൺ യൂണിവേഴ്സിറ്റി, ശില്പലൊർൻ ഉനിവേഴ്സിറ്റി, തായ് ലാന്റിൽ നോങ്കായിൽ നൊർത്ത് ഈസ്റ്റ് ബുധ്ധിസ്റ്റ് യൂണിവേഴ്സിറ്റി, ജർമ്മനിയിലെ ട്യൂബിങെൻ ഉണിവേഴ്സിറ്റി, ബെൽജിയത്തിൽ ലൂവെൻ യൂണിവേഴ്സിറ്റി, കാനഡയിൽ എഡ്മൗണ്ടനിൽ അൽബാർത്ത യൂണിവേഴ്സിറ്റി എന്നിവിടങ്ങളിൽ വിസിറ്റിങ് പ്രൊഫസർ ആയി പ്രവർത്തിച്ചു. അദ്ദേഹം തായ് ലാന്റ് രാജകുമാരനായ, മഹാചക്രി സിരിങ്ധോണിനെ 1977-79കാലത്ത്സംസ്കൃതം പഠിപ്പിച്ചിട്ടുണ്ട്. .
സത്യവ്രതശാസ്ത്രി സംസ്കൃതസാഹിത്യത്തിന് വലിയ സംഭാവൻ നൽകിയിട്ടുണ്ട്. രാമായണത്തിന്റെ തായ് പാഠത്തിനു രോയൽ തായ് ഭാഷയിൽനിന്നും സംസ്കൃതത്തിലേക്ക് നൽകിയ പരിഭാഷ അതിൽ വളരെ പ്രധാനമാണ്. ഇത് തായ് രാജകുടുംബത്തിന്റെ ആവശ്യപ്രകാരം ചെയ്തതാണ്. ശ്രീരാമകൃതി മഹാകാവ്യം എന്ന പേരിൽ പ്രസിദ്ധീകരിച്ചു. അതിന് ഡോ. സി രാജേന്ദ്രൻ മലയാള പരിഭാഷയും ഒരുക്കി. അദ്ദേഹം ഇപ്പോൾ തായ് ലാന്റിലെ ഹിന്ദു ക്ഷേത്രങ്ങളീലെ ലിഖിതങ്ങളെ ക്കുറിച്ചും, കാളിദാസ് പഠനങ്ങളും, യോഗവാസിഷ്ഠത്തിന്റെ സംശോധിതപാഠ്മുണ്ടാക്കുന്നതിലും , തെക്ക് കിഴക്കൻ ഏഷ്യയിലെ സംകൃത പദാവലിയെ ക്കുറിച്ചും തെക്കു കിഴക്കൻ ഏഷ്യയിലെ രാമകഥകളെക്കുറിച്ചും ഉള്ള പഠങ്ങളിലും മുഴുകിയിരിക്കുന്നു. 2006ൽ ഇദ്ദേഹം സംസ്കൃതഭാഷക്ക് നൽകിയ സംഭാവനകളെ മാനിച്ച് ജ്ഞാനപീഠം അവാർഡ് നൽകി ആദരിച്ചു. 2009ൽ അദ്ദേഹം ആ പുരസ്കാരം തന്റെ തായ് ശിഷ്യനായ മഹാചക്രി സിരിന്ധൊൻ രാജകുമാരനു സമർപ്പിച്ചു.
മരണം
2021 നവംബർ 14 ന് 91-ാം വയസ്സിൽ അദ്ദേഹം അന്തരിച്ചു.
പുറം കണ്ണികൾ
വർഗ്ഗം:സംസ്കൃത കവികൾ വർഗ്ഗം:1930-ൽ ജനിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:സെപ്റ്റംബർ 29-ന് ജനിച്ചവർ വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
തെസെറ്റ അബ്രഹാം
ഇറ്റാലിയൻ-എത്യോപ്യൻ മോഡലും നടിയുമാണ് തെസെറ്റ അബ്രഹാം (ജനനം: 15 ഫെബ്രുവരി 1985).
ആദ്യകാലജീവിതം
എത്യോപ്യൻ മാതാപിതാക്കൾക്ക് ജിബൂട്ടിയിൽ ജനിച്ച അബ്രഹാം അഞ്ചാം വയസ്സിൽ കുടുംബത്തോടൊപ്പം ഇറ്റലിയിലേക്ക് താമസം മാറി. 2002-ൽ "മിസ് ഇറ്റലി ആഫ്രിക്ക" മത്സരത്തിൽ വിജയിച്ചതോടെ ഫാഷൻ ലോകത്തേക്ക് കടക്കാൻ അവസരമൊരുങ്ങി. ഫെൻ‌ഡി, ജിയാൻ‌ഫ്രാങ്കോ ഫെറെ, റീപ്ലേ, മോസ്ചിനോ, ജീൻ പോൾ ഗാൽ‌ട്ടിയർ തുടങ്ങിയ ബ്രാൻ‌ഡുകളിൽ‌ അവർ മോഡലായി. അബ്രഹാം ടൂറിസ്റ്റ് കൺസൾട്ടന്റിൽ ഡിപ്ലോമ നേടി. 2010-ൽ മിസ് ഇറ്റാലിയ മത്സരത്തിൽ പങ്കെടുത്തു.
സിനിമാ ലോകത്ത് താൽപര്യം പ്രകടിപ്പിച്ച അബ്രഹാം പതിനെട്ടാം വയസ്സിൽ ഫിലിം ഓഡിഷനിൽ പങ്കെടുക്കാൻ തുടങ്ങി. ഓഡിഷനിൽ അവർ വളരെ സുന്ദരിയാണെന്ന് പറഞ്ഞത് അവരെ അത്ഭുതപ്പെടുത്തി. 2012-ൽ എ ഫ്ലാറ്റ് ഫോർ ത്രീ എന്ന സിനിമയിൽ അബ്രഹാമിന് ഒരു ചെറിയ വേഷം ഉണ്ടായിരുന്നു. 2015-ൽ സംവിധായകൻ ഇവാൻ കൊട്രോണിയോയുടെ ഓഡിഷന് ഒരു മാസത്തിനുശേഷം, അബ്രഹാമിന് ടിവി സീരീസായ È അരിവറ്റ ലാ ഫെലിസിറ്റയിൽ ഒരു വേഷം ലഭിച്ചു. 2015 മുതൽ, കൊട്രോണിയോയ്‌ക്കൊപ്പം നിരവധി സിനിമകളിലും ടിവി പരമ്പരകളിലും പ്രവർത്തിച്ചിട്ടുണ്ട്. 2017 ൽ, ലുൾട്ടിമ റിമ എന്ന ഹ്രസ്വചിത്രത്തിൽ ഇറ്റലിയിലെ ലോർഡ് ബൈറോണിന്റെയും മേരി ഷെല്ലിയുടെയും ജീവിതത്തിൽ താൽപ്പര്യമുള്ള ഒരു യൂണിവേഴ്സിറ്റി വിദ്യാർത്ഥിയായി അബ്രഹാം അഭിനയിച്ചു. 2018-ലെ ഹ്രസ്വ ചിത്രമായ ലാ ഫെസ്റ്റ പി ബെല്ലിസിമയിൽ അമ്മയായി അഭിനയിച്ചു. 2019-ൽ മി വേൾഡ് യംഗ് ഫിലിം ഫെസ്റ്റിവൽ ആരംഭിക്കാൻ അബ്രഹാം സഹായിച്ചു.
ഫ്രെഡറിക് ഡെബെൽ ബെന്നെറ്റ്
ഒരു കപ്പൽ സർജൻ ആയിരുന്നു ഫ്രെഡറിക് ഡെബെൽ ബെന്നെറ്റ് (Frederick Debell Bennett) (1836–1897). 1833 മുതൽ 1836 വരെയുള്ള ഒരു തിമിംഗിലവേട്ടക്കപ്പലിന്റെ ലോകം ചുറ്റിയുള്ള സഞ്ചാരം (Narrative of a Whaling Voyage Round the Globe, From the Year 1833 to 1836) (London: Bentley, 1840) എന്ന ഗ്രന്ഥം രചിച്ചിട്ടുണ്ട്. റോയൽ കോളേജ് ഓഫ് സർജൻസിന്റെ ഫെലോ ആയിരുന്ന അദ്ദേഹം തെക്കൻ തിമിംഗിലങ്ങളുടെ ശരീരഘടന പഠിക്കാനായി ലോകം ചുറ്റിയുള്ള ഒരു തിമിഗലവേട്ടക്കപ്പലിൽ യാത്ര ചെയ്യുകയുണ്ടായി. അതിനൊപ്പം സ്പേം തിമിഗലവേട്ടയെപ്പറ്റി നിരീക്ഷണങ്ങൾ നടത്താൻ പോളിനേഷ്യയിലും മറ്റു ദ്വീപുകളിലും പോവുകയുമുണ്ടായി. 300 ടൺ ഭാരമുള്ള ടസ്കൻ എന്ന ആ കപ്പലിൽ സഞ്ചരിച്ച് അദ്ദേഹം സ്പെസിമനുകളും ശേഖരിച്ചു.
തെസെറ്റ അബ്രഹാം
ആദ്യകാലജീവിതം
അബ്രഹാമിന് ഒരു മകനുണ്ട്. ഇറ്റലിയിലെ വംശീയതയ്‌ക്കെതിരെ അവർ തുറന്നുപറയുന്നു, സമൂഹത്തിന്റെ അരികുകളിൽ ജീവിക്കുന്ന കറുത്തവർഗക്കാർ കത്തോലിക്കാ സംസ്കാരത്തിന്റെ പ്രതിഫലനമാണെന്ന് അവർ പറഞ്ഞു. പുതിയ സംസ്കാരങ്ങളിലേക്ക് മനസ്സ് തുറക്കുന്നതിനുള്ള ഒരു മാർഗമായി അബ്രഹാം യാത്രയെ പ്രോത്സാഹിപ്പിക്കുന്നു. അവർ ഇപ്പോൾ റോമിലാണ് താമസിക്കുന്നത്.
ഫ്രെഡറിക് ഡെബെൽ ബെന്നെറ്റ്
പുറത്തേക്കുള്ള കണ്ണികൾ
വർഗ്ഗം:ജൈവശാസ്ത്രജ്ഞർ
തെസെറ്റ അബ്രഹാം
പുറംകണ്ണികൾ
വർഗ്ഗം:1985-ൽ ജനിച്ചവർ
കവടിയാർ
കവടിയാർ കൊട്ടാരം എന്ന പ്രധാന കെട്ടിടം കവടിയാറിലാണ് സ്ഥിതിചെയ്യുന്നത്. തിരുവനന്തപുരം നഗരത്തിലെ ഏറ്റവും വിലകൂടിയ അപ്പാർട്ടുമെന്റുകൾ നിന്നിരുന്ന സ്ഥലമാണിത്. കവടിയാർ മുതൽ വെള്ളയമ്പലം വരെയുള്ള റോഡ് വളരെ നന്നായി പരിപാലിച്ചുപോരുന്നു.
കവടിയാറിലൂടെ കടന്നുപോകുന്ന പ്രധാന റോഡുകൾ ഇവയാണ്
അടുത്തുള്ള ഗതാഗത സംവിധാനങ്ങൾ
വർഗ്ഗം:തിരുവനന്തപുരത്തിന്റെ പ്രാന്തപ്രദേശങ്ങൾ
ക്ലാര ബാർട്ടൺ
അമേരിക്കയിൽ നിന്നുമുള്ള ആതുരശുശ്രൂഷകയും, അമേരിക്കൻ റെഡ്ക്രോസ്സിന്റെ സ്ഥാപകയുമായിരുന്നു ക്ലാരിസ്സ ഹാർലൊ ബാർട്ടൺ എന്ന ക്ലാര ബാർട്ടൺ (ജനനം 25 ഡിസംബർ   1821 – മരണം 12 ഏപ്രിൽ, 1912). 1861 ലെ അമേരിക്കൻ ആഭ്യന്തര യുദ്ധകാലത്ത് ഒരു ആശുപത്രിയിലെ നേഴ്സ് ആയിരുന്നു ക്ലാര. സ്ത്രീകൾ അധികം പുറത്തുപോയി ജോലി ചെയ്യാതിരുന്ന കാലഘടത്തിലായിരുന്നു ക്ലാര യുദ്ധമേഖലയിൽ ശുശ്രൂഷകയായി സേവനമനുഷ്ഠിച്ചിരുന്നത്.
ആദ്യകാല ജീവിതം
1821 ഡിസംബർ 25 ന് അമേരിക്കയിലെ മസാച്ചുസെറ്റ്സിലാണ് ക്ലാര ജനിച്ചത്. സ്റ്റീഫൻ ബാർട്ടണും, സാറ സ്റ്റോൺ ബാർട്ടണുമായിരുന്നു മാതാപിതാക്കൾ. പ്രാദേശിക സേനയിലെ ഒരു ക്യാപ്റ്റനായിരുന്നു പിതാവ്. തന്റെ സഹോദരങ്ങളെ പ്രത്യേക കരുതലോടെ ശുശ്രൂഷിക്കാൻ ചെറുപ്പകാലത്തു തന്നെ ക്ലാര ശ്രദ്ധിച്ചിരുന്നു. മരുന്നുകൾ കൃത്യസമയത്തു നൽകുന്നതിലും, മുറിവുകൾ കഴുകി വൃത്തിയാക്കുന്നതും ക്ലാര തന്നെയായിരുന്നു. അവർ പൂർണ്ണമായും രോഗവിമുക്തരാവുന്നതുവരെ ക്ലാര തന്നെയാണ് അവരുടെ കാര്യങ്ങൾ ശ്രദ്ധിച്ചിരുന്നത്.
ലജ്ജാശീലയായിരുന്ന ക്ലാരക്ക് സുഹൃത്തുക്കൾ വളരെ കുറവായിരുന്നു, ഇതറിയാവുന്ന മാതാപിതാക്കൾ അവളുടെ ഈ ശീലം മാറുവാനായി ക്ലാരയെ സെന്റ്.ജോൺസ് സ്കൂളിൽ ചേർത്തു എന്നാൽ ഭക്ഷണം കഴിക്കാതെയായിരുന്നു ക്ലാര ഇതിനെതിരേ പ്രതിഷേധിച്ചത്. വൈകാതെ ക്ലാര സെന്റ്.ജോൺസിലെ പഠനം മതിയാക്കി. ക്ലാരയുടെ സ്വഭാവം നന്നായി മനസ്സിലാക്കിയ മാതാപിതാക്കൾ അവളെ ഒരു സ്കൂൾ അധ്യാപികയായിക്കാണാൻ ആഗ്രഹിച്ചു.
ഔദ്യോഗിക ജീവിതം
1839 ൽ അധ്യാപികയാവാനുള്ള പരീക്ഷ ക്ലാര വിജയിച്ചു. 1852 ൽ ക്ലാര ഒരു ഓപ്പൺ സ്കൂൾ ആരംഭിച്ചു. ഏതാണ്ട് 600 ഓളം കുട്ടികളുള്ള ഈ സ്കൂൾ ഒരു വിജയസംരംഭം ആയിരുന്നു. സ്കൂളിന്റെ വളർച്ചയിൽ അതിന്റെ പ്രിൻസിപ്പാൾ സ്ഥാനത്തു നിന്നും ക്ലാരയെ ഭരണസമിതി ഒഴിവാക്കി. ഈ സ്ഥാനം വഹിക്കാൻ ഒരു വനിത മതിയാവില്ല എന്നതായിരുന്നു കാരണം. അധികം വൈകാതെ ക്ലാര ഈ ഉദ്യോഗം ഉപേക്ഷിച്ചു.
തൃശ്ശൂർ എഞ്ചിനീയറിംഗ് കോളേജ്
ചരിത്രം
തൃശ്ശൂർ എഞ്ചിനീയറിംഗ് കോളേജ് അഥവാ ഗവണ്മെന്റ് എഞ്ചിനീയറിംഗ് കോളേജ് തൃശ്ശൂർ 1957ൽ ചെമ്പുക്കാവ് മഹാരാജാസ് ടെക്നോളജിക്കൽ ഇൻസ്റ്റിറ്റ്യൂട്ടിന്റെ ക്യാമ്പസിലാണ് പ്രവർത്തനമാരംഭിച്ചത്. കോളേജിന്റെ ഇപ്പോഴുള്ള ക്യാമ്പസ് തൃശ്ശൂർ ടൌണിൽ നിന്നും അഞ്ചു കിലോമീറ്റർ മാറി രാമവർമ്മപുരത്താണ് സ്ഥിതിചെയ്യുന്നത്. ഏകദേശം എഴുപത്തിരണ്ട് ഏക്കറോളം വരുന്ന ഈ ക്യാമ്പസിലേക്ക് തൃശ്ശൂർ റെയിൽ‌വേ സ്റ്റേഷനിൽ നിന്നും ഏകദേശം ആറു കിലോമീറ്റർ ദൂരം വരും. തൃശ്ശൂർ ഗവൺ‌മെൻ‌റ് എൻ‌ജിനീയറിംഗ് കോളേജ് കേരളത്തിലെ രണ്ടാമത്തെ എൻ‌ജിനീയറിംഗ് കോളേജ് ആണ്. 1958 ഏപ്രിൽ 26 ന്, ഇന്ത്യയുടെ ആദ്യത്തെ പ്രധാനമന്ത്രിയായിരുന്ന പണ്ഡിറ്റ് ജവഹർലാൽ നെഹ്രുവായിരുന്നു ഈ ക്യാമ്പസിനു തറക്കല്ലിട്ടത്. 1960ൽ നിർമ്മാണപ്രവർത്തനങ്ങൾ ഏകദേശം പൂർത്തിയായപ്പോൾ ക്ലാസ്സുകൾ പുതിയ ക്യാമ്പസിലേക്ക് മാറ്റി. കലാലയം ഔദ്യോഗികമായി ഉദ്ഘാടനം ചെയ്യപ്പെട്ടത് 1962 ഫെബ്രുവരി 2നായിരുന്നു. അന്നത്തെ മുഖ്യമന്ത്രിയായ പട്ടം താണുപിള്ളയായിരുന്നു ഉദ്ഘാടന കർമ്മം നിർവഹിച്ചത്. ആദ്യത്തെ പ്രിൻസിപ്പാൾ അന്തർദ്ദേശീയ തലത്തിൽ അറിയപ്പെട്ടിരുന്ന സിവിൽ എഞ്ചിനീയറൂം, നിരവധി എഞ്ചിനീയറിംഗ് പുസ്തകങ്ങളുടെ രചയിതാവുമായ പ്രൊഫസർ എസ് രാജരാമൻ ആയിരുന്നു.
ഹെസക്കിയാ
thumb|150px|right|ഹെസക്കിയാ രാജാവ് ബി.സി. 8-7 നൂറ്റാണ്ടുകളുടെ സന്ധിയിൽ (716 – 687) മുപ്പതു വർഷത്തോളം യൂദയാ രാജ്യം ഭരിച്ച രാജാവായിരുന്നു ഹെസക്കിയാ. എബ്രായബൈബിൾ അദ്ദേഹത്തെ യഹൂദരുടെ ഏറ്റവും ധാർമ്മികരായ രാജാക്കന്മാരിൽ ഒരാളായി ചിത്രീകരിക്കുന്നു. മതമേഖലയിൽ യെരുശലേം ദേവാലയത്തെ കേന്ദ്രീകരിച്ചുള്ള യഹോവപക്ഷ-ധാർമ്മികതയെ പിന്തുണച്ച ഹെസക്കിയാ, ഇതരദൈവങ്ങളുടെ ബലിപീഠങ്ങളും പൂജാഗിരികളും നശിപ്പിച്ചു. അസീറിയൻ മേൽക്കോയ്മയിൽ നിന്നു യൂദയായെ രക്ഷപെടുത്താൻ ശ്രമിച്ച അദ്ദേഹം ഉപരോധങ്ങളിൽ യെരുശലേം നഗരത്തിലെ ജലലഭ്യത ഉറപ്പാക്കാനായി നിർമ്മിച്ച സീലോഹാ തുരങ്കത്തിന്റെ പേരിലും അറിയപ്പെടുന്നു. യഹൂദപ്രവാചകന്മാരായ ഏശയ്യായും മിക്കായും ഹെസക്കിയായുടെ കാലത്തു യൂദയായിൽ പ്രവചനം നടത്തി.
തൃശ്ശൂർ എഞ്ചിനീയറിംഗ് കോളേജ്
സാങ്കേതികോത്സവം
തൃശൂർ ഗവണ്മെന്റ് എഞ്ചിനീയറിംഗ് കോളേജിൽ വർഷം തോറും നടന്നു വരുന്ന സാങ്കേതികോത്സവമാണ് ദ്യുതി.2012ൽ തുടക്കം കുറിച്ച ദ്യുതി ദക്ഷിണേന്ത്യയിലെ തന്നെ മികച്ച സാങ്കേതികോത്സവമാണ്.വിവിധ സാങ്കേതിക മേഖലകളിലെ പരിപാടികൾ കൂടാതെ നിരവധി പൊതുവായ പരിപാടികളും പ്രൊജക്റ്റ്‌ പ്രദർശനങ്ങളും ദ്യുതിയെ വേറിട്ട്‌ നിർത്തുന്നു.
ഹെസക്കിയാ
ഹെസക്കിയായുടെ ജീവിതകാലത്ത്, ഉത്തരദിശയിൽ യൂദയായുടെ സഹോദരരാജ്യമായിരുന്ന ഇസ്രായേൽ അസീറിയയുടെ കടന്നാക്രമണത്തിൽ അപ്രത്യക്ഷമാവുകയും (ബി.സി. 722) അവിടത്തെ ജനങ്ങൾ അടിമകളാക്കപ്പെടുകയും ചെയ്തു. ബിസി 701-ൽ അസീറിയാ രാജാവ് സെന്നാക്കെരിബിന്റെ സൈന്യം യൂദയായുടെ തലസ്ഥാനമായ യെരുശലേമിനേയും ഉപരോധിച്ചു. വ്യക്തമല്ലാത്ത സാഹചര്യങ്ങളിൽ, ആ ഉപരോധം ആകസ്മികമായി അവസാനിച്ചു. വിദേശാക്രമണത്തിൽ നിന്നു യെരുശലേമിനു ലഭിച്ച ഈ രക്ഷയേയും ഗുരുതരമായ രോഗം ബാധിച്ച് ആസന്നമരണനായ ഹെസക്കിയാക്ക് ഒടുവിൽ കിട്ടിയ രോഗമുക്തിയേയും, യഹോവയുടെ അനുഗ്രഹത്താൽ സംഭവിച്ച അത്ഭുതങ്ങളായി എബ്രായബൈബിൾ ചിത്രീകരിക്കുന്നു.
തൃശ്ശൂർ എഞ്ചിനീയറിംഗ് കോളേജ്
പുറത്തേക്കുള്ള കണ്ണികൾ
വിഭാഗം:കോഴിക്കോട് സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:തൃശ്ശൂർ ജില്ലയിലെ ഗവണ്മെന്റ് എഞ്ചിനീയറിങ്ങ് കോളേജുകൾ വർഗ്ഗം:കേരള സാങ്കേതിക സർവ്വകലാശാലക്കു കീഴിലുള്ള കലാലയങ്ങൾ
ഹെസക്കിയാ
thumb|right|150px|ഹെസക്കിയായുടെ തുരങ്കം സെന്നാക്കെരിബിന്റെ ഭീഷണിയിൽ നിന്നു രക്ഷപെട്ടെങ്കിലും ഹെസക്കിയായുടെ പിതാവിന്റെ കാലം മുതൽ യൂദയായുടെ മേൽ അസീറിയക്കുണ്ടായിരുന്ന മേൽക്കോയ്മ തുടർന്നു. മേൽക്കോയയിൽ നിന്നു രക്ഷപെടാനുദ്ദേശിച്ചുള്ള ആഭ്യന്തര-വിദേശനയങ്ങൾ ഹെസക്കിയാ പിന്തുടർന്നെങ്കിലും അവ ലക്ഷ്യം കണ്ടില്ല. മതമേഖലയിലെ അദ്ദേഹത്തിന്റെ പരിഷ്കാരങ്ങളും അല്പായുസ്സായി പരിണമിച്ചെന്നാണ് ബൈബിളും പുരവസ്തുവിശകലനത്തിലെ തെളിവുകളും സൂചിപ്പിക്കുന്നത്. ഹെസക്കിയായെ പിന്തുടർന്ന് 45 വർഷത്തോലം യുദയാ ഭരിച്ച മകൻ മനസ്സെ ഉൾപ്പെടെയുള്ളവർ യഹോവയ്ക്കു പുറമേയുള്ള ദൈവങ്ങളുടെ ആരാധനയോടു സഹിഷ്ണുത കാട്ടുകയോ പ്രോത്സാഹിപ്പിക്കുക തന്നെയോ ചെയ്തു. ബിസി 639-ൽ അധികാരത്തിലെത്തിയ ജോസിയാ രാജാവാണ്, അരനൂറ്റാണ്ടിനു ശേഷം ഹെസക്കിയായുടെ പരിഷ്കാരങ്ങൾ പുനരാരംഭിച്ച് ഉറപ്പിച്ചത്.
അക്കാലത്തെ സാങ്കേതികനിലവാരം പരിഗണിക്കുമ്പോൾ ശ്രദ്ധേയമായ ഒരു നിർമ്മാണസംരംഭത്തിന്റെ പേരിലും ഹെസക്കിയാ അറിയപ്പെടുന്നു. യെരുശലെമിനെതിരെ അസീറിയയുടെ ഉപരോധം ഭയന്ന ഹെസക്കിയാ, തലസ്ഥാനത്തിനുള്ളിൽ ജലലഭ്യത ഉറപ്പാക്കാനായി "ദാവീദിന്റെ നഗരത്തിനു" കുറുകെ ഒരു തുരങ്കം നിർമ്മിച്ചു. ഗിഹോൺ അരുവിയിലെ വെള്ളം, നഗരത്തിനകത്തുള്ള സീലോഹാക്കുളത്തിലെത്തിക്കാൻ ഭൂമിക്കടിയിൽ 533 മീറ്റർ നീളത്തിൽ പാറ ഭേദിച്ചു നടത്തിയ ഈ നിർമ്മിതി "ഹെസക്കിയായുടെ തുരങ്കം", "സിലോഹാ തുരങ്കം" എന്നീ പേരുകളിൽ അറിയപ്പെടുകയും രണ്ടര സഹസ്രാബ്ദത്തിനു ശേഷം ഇന്നും നിലനിൽക്കുകയും ചെയ്യുന്നു.
പുതിയനിയമത്തിൽ മത്തായിയുടെ സുവിശേഷത്തിലെ യേശുവിന്റെ വംശാവലി അനുസരിച്ച് ഹെസക്കിയാ യേശുവിന്റെ പിതൃപരമ്പരയിൽ പെട്ടവനായിരുന്നു.
കുറിപ്പുകൾ
ദൈവത്തിന്റെ ദൂതൻ ഒരു രാത്രിയിൽ അസീറിയൻ പാളയത്തിൽ കടന്ന് 185,000 സൈനികരെ വധിച്ചതിനെ തുടർന്ന് ഉപരോധം അവസാനിച്ചുവെന്നാണ് ബൈബിളിലെ രാജാക്കന്മാരുടെ രണ്ടാം പുസ്തകം പറയുന്നത്. ആംഗലകവി ബൈറന്റെ "സെന്നാക്കരിബിന്റെ സംഹാരം" (The Destruction of Sennacherib) എന്ന കവിത ഈ ഭാഷ്യം പിന്തുടരുന്നു.
അവലംബം
വർഗ്ഗം:പ്രാചീന ഇസ്രയേലി രാജാക്കന്മാർ വർഗ്ഗം:യൂദയാ രാജാക്കന്മാർ
ഹംസ
പ്രവാചകൻ മുഹമ്മദിന്റെ പിതൃവ്യനും പ്രമുഖ സ്വഹാബിമാരിൽ ഒരാളുമാണ് ഹംസ (Hamza). പൂർണ്ണ നാമം ഹംസ ഇബ്ൻ അബ്ദുൽ മുത്വലിബ് (Hamza ibn ‘Abdul-Muttalib / حمزة بن عبد المطلب). (ജനനം AD.566 - മരണം AD.625) ആദ്യഘട്ടത്തിൽ ഇസ്‌ലാം സ്വീകരിച്ച വ്യക്തികളിൽ ഒരാളാണിദ്ദേഹം. ധീരത കൊണ്ടും പോരാട്ട വീര്യം കൊണ്ടും അല്ലാഹുവിന്റെ സിംഹം (أسد الله) എന്ന വിശേഷണത്തിന് അർഹനായിരുന്നു. ഉഹ്‌ദ് യുദ്ധത്തിൽ രക്തസാക്ഷ്യം വരിച്ചതോടെ രക്തസാക്ഷികളുടെ നേതാവ് ("Chief of the Martyrs"). എന്ന വിശേഷണം പ്രവാചകൻ മുഹമ്മദ്‌ ഇദ്ദേഹത്തിന് നൽകുകയുണ്ടായി.
കുടുംബവും ആദ്യകാല ജീവിതവും
അബ്ദുൽ മുത്തലീബിന്റെ അവസാനത്തെ പുത്രനായിരുന്നു ഹംസ.
ഹംസ മൂന്നു പ്രാവശ്യം വിവാഹം ആറു കുട്ടികളും ഉണ്ടായിരുന്നു [2]:. 3 3. ഖ്വള  ബിൻത് ഖവ്വായ്സ്
മക്കൾ
1. ഉമ്മാമ ബിൻത് ഹംസ, സലാമ  ഇബ്ൻ അബി സല്ലമയുടെ ഭാര്യാ
2. അമീർ ഇബ്നു ഹംസ
4 .ഉംറ  ഇബ്നു ഹംസ
മരണം
ഉഹ്‌ദ് യുദ്ധത്തിൽ സൈന്യാധിപൻ കൂടിയായിരുന്ന ഹംസയെ ലക്ഷ്യമിട്ട് ഖുറൈശികൾ തയ്യാറാക്കിയ വഹ്ശി എന്ന എത്യോപിയൻ അടിമയുടെ ചാട്ടുളി പ്രയോഗത്തിൽ AD.625 മാർച്ച്‌ 22ന് (ഹിജ്റ വർഷം 3 ശവ്വാൽ 3) 59 വയസ്സിൽ രക്തസാക്ഷ്യം വരിച്ചു.
അദ്ദേഹം യുദ്ധത്തിൽ പ്രവാചകന്റെ മുന്നിൽ ആയിരുന്നു .അദ്ദേഹത്തിന്റെ കയ്യിൽ രണ്ടു വാളുകൾ ഉണ്ടായിരുന്നു .അദ്ദേഹം ഉറക്കെ പറയുന്നുണ്ടായിരുന്നു "ഞാൻ അല്ലാഹുവിന്റെ സിംഹം ആകുന്നു!" [2]: 6
അവലംബം
വർഗ്ഗം:സ്വഹാബികൾ
തീൻ കന്യ
1961 ൽ പുറത്തിറങ്ങിയ ബംഗാളി ചലച്ചിത്രം ആണ് 'തീൻ കന്യ'. രബീന്ദ്രനാഥ് ടാഗോറിന്റെ മൂന്ന് ചെറുകഥകളെ ആധാരമാക്കി സത്യജിത് റേ സംവിധാനം ചെയ്ത മൂന്ന് ഹ്രസ്വചിത്രങ്ങളുടെ സമുച്ചയം ആണീ സിനിമ. പോസ്റ്റ് മാസ്റ്റർ, മോനിഹാര, സമ്പതി എന്നീ കഥകളാണ് റേ ഇതിലൂടെ അവതരിപ്പിച്ചത്. സത്യജിത് റേ പ്രൊഡക്ഷൻസ് ആയിരുന്നു നിർമാതാക്കൾ. കറുപ്പും വെളുപ്പും വർണങ്ങളിൽ ചിത്രീകരിച്ച ഈ മൂന്ന് ചിത്രങ്ങളും തീൻ കന്യ എന്ന പേരിൽ പുറത്തു വന്നത് 1961-ൽ ആണ്. ഇതിൽ പോസ്റ്റ് മാസ്റ്ററും സമ്പതിയും 1956-ലും മോനിഹാര 1961-ലുമായിരുന്നു ചിത്രീകരിച്ചത്. സൗമേന്ദു റോയ് ആയിരുന്നു ഛായാഗ്രാഹകൻ. മുഖ്യ അഭിനേതാക്കൾ അനിൽ ചാറ്റർജി, കാളി ബാനർജി, സൗമിത്ര ചാറ്റർജി, അപർണ സെൻ എന്നിവരായിരുന്നു. രവീന്ദ്ര സംഗീതവും ബംഗാളി നാടോടി സംഗീതവും ഇഴചേർത്തുകൊണ്ട് റേ തന്നെയായിരുന്നു ഇതിന്റെ സംഗീതസംവിധാനം നിർവഹിച്ചത്.
പുറംകണ്ണികൾ
വർഗ്ഗം:ബംഗാളി ചലച്ചിത്രങ്ങൾ വർഗ്ഗം:സത്യജിത് റേ സം‌വിധാനം ചെയ്ത ചിത്രങ്ങൾ
ചേരമാൻ പറമ്പ്
വലത്ത്‌|ലഘുചിത്രം|248x248ബിന്ദു| ചേര രാജവംശത്തിലേക്കുള്ള സ്മാരകസ്തംഭം ചേര രാജവംശത്തിലെ രാജാക്കന്മാരായ ചേരമാൻ പെരുമാളിന്റെ രാജകീയ കേന്ദ്രമായി കണക്കാക്കപ്പെടുന്ന പ്രദേശമാണ് ചേരമാൻ പറമ്പ്. കേരളത്തിൽ, കൊടുങ്ങല്ലൂരിൽ നിന്ന് 3 കിലോമീറ്റർ അകലെയുള്ള മേത്തലയിൽ ഏകദേശം 5 ഏക്കറിലാണ് ഈ കൊട്ടാര അവശിഷ്ടങ്ങൾ വ്യാപിച്ചുകിടക്കുന്നത്. 1936 ൽ ആർക്കിയോളജി വകുപ്പ് ഈ പ്രദേശം ഒരു സംരക്ഷിത സ്മാരകമായി പ്രഖ്യാപിച്ചു. 1944 നും 1945 നും ഇടയിൽ ഈ സ്ഥലത്ത് ഖനനം നടത്തിയപ്പോൾ പുരാതനകാലത്തെ പാത്രങ്ങളുടെ അവശിഷ്ടങ്ങൾ, ചെമ്പ്, ഇരുമ്പ് എന്നിവകൊണ്ടുള്ള ഉപകരണങ്ങൾ, ആഭരണങ്ങൾ എന്നിവ കണ്ടെത്തി. ഖനനം ചെയ്തപേപോൾ ലഭിച്ച പോട്ട്‌ഷെർഡ് (പാത്രങ്ങളുടെ അവശിഷ്ടങ്ങൾ)   സെലാഡൺ വെയർ എന്ന വിഭാഗത്തിൽപ്പെട്ടതാണ്. എ.ഡി പത്താംനൂറ്റാണ്ടിനും പന്ത്രണ്ടാം നൂറ്റാണ്ടിനും ഇടയിൽ സോങ്ങ് രാജവംശക്കാലത്ത് ചൈനയിൽ നിർമ്മിച്ച ഒരുതരം മൺപാത്രങ്ങളായിരുന്നു ഇവ.
ഗ്രേറ്റ് ബസ്റ്റാഡ്
ബസ്റ്റാഡ് കുടുംബത്തിൽ അംഗമായ ഒരു പക്ഷിയാണ് ഗ്രേറ്റ് ബസ്റ്റാഡ് ( ശാ.നാ. ഓട്ടിസ് ടാർഡ). ഏഷ്യയിലേയും ദക്ഷിണ മധ്യ യൂറോപ്പിലെയും തുറസ്സായ പുൽമേടുകളിലും കൃഷിയിടങ്ങളിലുമാണ് ഈ പക്ഷി ജീവിക്കുന്നത്. 60%  ഗ്രേറ്റ് ബസ്റ്റാഡുകളും ഇന്നുള്ളത് സ്പെയിനിലും പോർച്ചുഗലിലുമാണ്.1832 ൽ ഈ പക്ഷിക്ക് ബ്രിട്ടനിൽ വംശ നാശം സംഭവിച്ചു.
References
വർഗ്ഗം:ഏഷ്യയിലെ പക്ഷികൾ വർഗ്ഗം:യൂറോപ്പിലെ പക്ഷികൾ വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
കഥ, സംവിധാനം കുഞ്ചാക്കോ
ഹരിദാസ് കേശവൻ സംവിധാനം ചെയ്ത് മനോജ് രാംസിംഗ് നിർമ്മിച്ച 2009-ൽ പുറത്തിറങ്ങിയ മലയാളം സൈക്കോളജിക്കൽ ത്രില്ലറാണ് കഥ, സംവിധാനം കുഞ്ചാക്കോ. ശ്രീനിവാസനും മീനയുമാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിക്കുന്നത്. ഗിരീഷ് പുത്തഞ്ചേരി ഗാനങ്ങളെഴുതി എം. ജയചന്ദ്രൻ ഈണമിട്ടു.
കഥാംശം
കുഞ്ചാക്കോ, ഹൃദയവും കരുണയും ഇല്ലാത്ത ഒരു ബിസിനസ്സുകാരനാണ്. ബിരുദവും സ്ഥാനമാനങ്ങളും വിലകൊടുത്തുവാങ്ങി ശീലിച്ചവൻ. ആൻ മേരിയെ വിവാഹം കഴിക്കുന്നത് കുറച്ച് നന്മയിലേക്ക് നടക്കാൻ അവനെ പ്രേരിപ്പിക്കുന്നു. അത് മാനസികമായി അയാളെ വിഭ്രാന്തികളിലേക്ക് നയിക്കുന്നു.
==അഭിനേതാക്കൾ ==
ഗാനങ്ങൾ
ഗാനങ്ങൾ : ഗിരീഷ് പുത്തഞ്ചേരി ഈണം :എം. ജയചന്ദ്രൻ
സ്വീകരണം
നേരത്തെ ജോർജ്കുട്ടി c/o ജോർജ്കുട്ടി, കിന്നരിപ്പുഴയോരം തുടങ്ങിയ യഥാർത്ഥ ചിത്രങ്ങൾ സംവിധാനം ചെയ്തിട്ടുള്ള ഹരിദാസ് കേശവൻ കഥാ സംവിധാനം കുഞ്ചാക്കോഎന്ന് ചിത്രത്തിൽ നിരാശപ്പെടുത്തിയെന്ന് Sify.com എഴുതി. സിനിമ നിസ്സാരവും വ്യക്തതയില്ലാത്തതും പ്രവചനാതീതവുമാണ്." Rediff.com-ൽ നിന്നുള്ള പരേഷ് സി പാലിച്ച എഴുതി, "മൊത്തത്തിൽ, കഥ, സംവിധാനം, കുഞ്ചാക്കോ, അടുത്ത കാലത്തായി വലിച്ചെറിയപ്പെടുന്ന ചവറ്റുകുട്ടകളേക്കാൾ കുറച്ച് ഭേദമായിരിക്കാം. എന്നാൽ അതും നല്ലതല്ല.." എന്നാണ്.
പുറംകണ്ണികൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ഹരിദാസ് സംവിധാനം ചെയ്ത ചലച്ചിത്രങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ വർഗ്ഗം:എം. ജയചന്ദ്രൻ ഈണം പകർന്ന ഗാനങ്ങൾ വർഗ്ഗം:ഗിരീഷ്- ജയചന്ദ്രൻ ഗാനങ്ങൾ വർഗ്ഗം:ഡെന്നീസ്‌ ജോസഫ്‌ തിരക്കഥ എഴുതിയ ചലച്ചിത്രങ്ങൾ വർഗ്ഗം:ഡെന്നീസ് ജോസഫ് കഥ എഴുതിയ ചലച്ചിത്രങ്ങൾ വർഗ്ഗം:ഡെന്നീസ് ജോസഫ് സംഭാഷണം രചിച്ച ചലച്ചിത്രങ്ങൾ വർഗ്ഗം:ശ്രീനിവാസൻ അഭിനയിച്ച ചലച്ചിത്രങ്ങൾ വർഗ്ഗം:ശ്രീനിവാസൻ-മീന ജോഡി വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
വെന്റ്‌ലാന്റിയ ആംഗുസ്റ്റിഫോളിയ
ഇന്ത്യയിൽ തദ്ദേശവാസിയായിരുന്ന 4 മീറ്റർ വരെ ഉയരത്തിൽ വളരുന്ന ഒരു മരമായിരുന്നു വെന്റ്‌ലാന്റിയ ആംഗുസ്റ്റിഫോളിയ. . ആവാസവ്യവസ്ഥയുടെ നാശമാണ് വംശനാശം നേരിടാൻ കാരണം. ആന്ധ്രാപ്രദേശിലെ കടപ്പയിലെ വരണ്ട കാടുകളിൽ കണ്ടിരുന്നു. കുറ്റാലത്തും തിരുനെൽവേലിയിലും നേരത്തെ കണ്ടിട്ടുണ്ട്. ആ സ്ഥലങ്ങളിൽ വളരെ നന്നായി തിരഞ്ഞെങ്കിലും പിന്നീട് കാണാനായിട്ടില്ല.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:വംശനാശം നേരിട്ട സസ്യങ്ങൾ
വട്ടപ്പാട്ട്
ഒപ്പനയ്ക്കു സമാനമായ ഒരു മാപ്പിള കലാരൂപമാണ് വട്ടപ്പാട്ട്. ഒപ്പനയിൽ പെണ്ണുങ്ങളെന്നതു പോലെ ഇത് ആണുങ്ങളാണ് അവതരിപ്പിക്കുന്നത്. കല്ല്യാണവുമായി ബന്ധപ്പെട്ട് ആളുകൾ കൂടിയിരുന്ന് സന്തോഷം പ്രകടിപ്പിക്കാനായി ചൊല്ലിയിരുന്ന പാട്ടാണ് വട്ടപ്പാട്ട്.
സംസ്ഥാന സ്കൂൾ യുവജനോത്സവത്തിലും മറ്റു യുവജനോത്സവങ്ങളിലും ഇതൊരു മത്സര ഇനമാണ്.
വിശദാംശങ്ങൾ
മണവാട്ടിയുടെ വീട്ടിലേക്ക് കല്യാണച്ചെക്കനെ ആനയിക്കുന്നതുമുതൽ പെൺവീട്ടുകാരുമായുള്ള വാശിയേറിയ സംവാദത്തിലൂടെ ഒത്തുതീർപ്പിൽ അവസാനിക്കുന്നതാണ് വട്ടപ്പാട്ടിന്റെ ഘടന. പരമ്പരാഗതരീതിയിൽ വട്ടപ്പാട്ട് കളിക്കാൻ ഒരു മണിക്കൂറെങ്കിലും വേണമത്രേ
താഴത്തെ വീട്ടിൽ കുഞ്ഞഹമ്മദ്, കുണ്ടുംകാരൻ മൊയ്തൂട്ടി, തട്ടാൻ മുഹമ്മദ് എന്നിവർ പ്രശസ്ത വട്ടപ്പാട്ട് കലാകാരന്മാരാണ്.
വീഡിയോ
വർഗ്ഗം:കേരളത്തിലെ കലകൾ വർഗ്ഗം:കേരളത്തിലെ തനതു കലകൾ
അഘോരനാഥ് ചട്ടോപാധ്യായ്
ലഘുചിത്രം|അഘോരനാഥ് ചട്ടോപാധ്യായുടെ ഹൈദരാബാദിലെ വസതി- ഗോൾഡൻ ത്രെഷോൾഡ്, അബീദ്സ്, ഹൈദരാബാദ്. ഇന്ന് ഇതൊരു മ്യൂസിയമാണ്. അഘോരനാഥ് ചട്ടോപാധ്യായ് (beng: অখোরনাথ চট্টোপাধ্যয; ജീവിതകാലം: 1851-1915), എഡിൻബർഗ് സർവകലാശാലയിൽ നിന്ന് ഡി.എസ്സി ബിരുദം നേടിയ ആദ്യത്തെ ഇന്ത്യക്കാരനായിരുന്നു. പഠനാനന്തരം  നിസാമിൻറെ ക്ഷണം സ്വീകരിച്ച്  കുടുംബസമേതം ഹൈദരാബാദിലേക്ക്  താമസം മാറ്റി. ഇതിനു മുൻകൈ എടുത്തത് നിസാമിൻറെ ദിവാൻ സലാർ ജംഗ് ആയിരുന്നു. ഹൈദരാബാദ് രാജ്യത്തെ വിദ്യാഭ്യാസ സമ്പ്രദായം പരിഷ്കരിക്കാനും ഇംഗ്ലീഷു പഠനത്തിന് ഊന്നൽ നല്കാനും അഘോരനാഥ് ഏറെ ശ്രമിച്ചു. നിസാം കോളെജിൻറെ ആദ്യത്തെ പ്രിൻസിപ്പലായിരുന്നു അഘോരനാഥ്. അഘോരനാഥ് ചട്ടോപാധ്യായുടെ മൂത്ത പുത്രിയാണ് സരോജിനി നായിഡു. മാതാപിതാക്കൾ പുരോഗമനവാദികളായിരുന്നെന്നും തങ്ങളുടെ വീട്ടിൽ ജാതിമതഭേദമെന്യെ ഏവരും സ്വാഗതരായിരുന്നുവെന്നും സരോജിനി നായിഡുവും സഹോദരൻ ഹരീന്ദ്രനാഥും പ്രസ്താവിച്ചിട്ടുണ്ട്, ,. അഘോരനാഥും പത്നി വരദാസുന്ദരിയും ബ്രഹ്മസമാജികളായിരുന്നു.
ജനനവും വിദ്യാഭ്യാസവും
അഘോരനാഥ് ജനച്ചത് അവിഭക്ത ബംഗാളിൽ ബിക്രംപൂരിനടുത്ത് ബ്രഹ്മൺഗ്രാമിലെ ഒരു ബ്രാഹ്മണകുടുംബത്തിലായിരുന്നു. ഈ പ്രദേശം ഇപ്പോൾ ബംഗ്ലാദേശിൽ, ഉൾപെടുന്നു. തലമുറകളായി അദ്ദേഹത്തിൻറെ കുടുംബാംഗങ്ങൾ സംസ്കൃതപണ്ഡിതരായിരുന്നു. അഘോരനാഥിൻറെ പിതാവിൻറെ പേര് രാമചരൺ ചട്ടോപാധ്യായ് എന്നായിരുന്നു. സ്കൂൾ വിദ്യാഭ്യാസം ഢാക്കയിൽ പൂർത്തിയാക്കിയ ശേഷം അഘോരനാഥ് കൊൽക്കത്തയിലെ പ്രസിഡൻസി കോളജിൽ മൂന്നര വർഷം ചെലവിട്ടു. പഠനത്തിൽ അതിസമർഥനായിരുന്ന അഘോരനാഥ് 1875-ൽ ഗിൽക്രൈസ്റ്റ്   സ്കോളർഷിപ്പ് നേടി   കെമിസ്റ്റ്രിയിൽ ഉപരിപഠനത്തിനായി  എഡിൻബറോ യൂണിവഴ്സിറ്റിയിൽ എത്തി. അവിടെ വെച്ച് ഹോപ് പ്രൈസിനും  ബാക്സ്റ്റർ  സ്കോളർഷിപ്പിനും  അർഹനായി. 1877-ൽ ഡി.എസ്സി (D.Sc) ബിരുദം നേടി. ഈ ബിരുദം നേടിയ ആദ്യത്തെ ഇന്ത്യനായിരുന്നു അഘോരനാഥ്.
ഔദ്യോഗികജീവിതം
ലഘുചിത്രം|നിസാം കോളെജ്, ഹൈദരാബാദ് 1878-ലാണ് അഘോരനാഥ് ചട്ടോപാധ്യായ് ഹൈദരാബാദിലെത്തിയത്. ആദ്യത്തെ ഇംഗ്ലീഷു മീഡിയം സ്കൂൾ സ്ഥാപിച്ച് ഔദ്യോഗികജീവിതത്തിന് തുടക്കം കുറിച്ചു. ആദ്യത്തെ സ്ഥാപക പ്രിൻസിപ്പളായി  ഹൈദരാബാദ് കോളെജ് എന്ന പേരിൽ തുടങ്ങിയ സ്ഥാപനം പിന്നീട് നിസാം കോളെജ് എന്ന പേരിൽ പ്രശസ്തമായി. ഹൈദരാബാദിലെ ബുദ്ധിജീവികൾ അഘോരനാഥിൻറെ വസതിയിൽ പതിവായി  ഒത്തുചേരാറുണ്ടായിരുന്നു. കലാ-സാമൂഹ്യ-രാഷ്ട്രീയ വിഷയങ്ങൾ ഈ വേദികളിൽ ചർച്ച ചെയ്യപ്പെട്ടിരുന്നു. ഇക്കാലത്താണ് അഘോരനാഥിന് രാഷ്ട്രീയത്തിൽ താത്പര്യം തോന്നിത്തുടങ്ങിയത്.
ചന്ദാ റെയിൽ പ്രോജക്റ്റ് നടപ്പാക്കാനുള്ള നിസാമിൻറെ തീരുമാനവുമായി ഒത്തുപോകാൻ അഘോരനാഥ് വിസമ്മതിച്ചു,  ഈ പദ്ധതിക്കെതിരെ ജനപ്രക്ഷോഭം സംഘടിപ്പിച്ചതിനെത്തുടർന്ന് അധികാരികൾ അഘോരനാഥിനെ 1883-ൽ  ഉദ്യോഗത്തിൽ നിന്ന് പിരിച്ചുവിടുകയും നിർബന്ധപൂർവം  ഹൈദരാബാദ് രാജ്യത്തിൻറെ അതിർത്തിക്കു പുറത്താക്കുകയും ചെയ്തു. ഏതാനും മാസങ്ങൾ ഷോലാപൂരിലെ ജയിലിലായിരുന്നെന്നും രേഖകൾ പറയുന്നു. നിസാം പിന്നീട് അഘോരനാഥിനെ തിരിച്ചുവിളിക്കുകയും ഉദ്യോഗത്തിൽ തുടരാൻ അനുവദിക്കുകയും ചെയ്തു. 1894-ൽ സരോജിനിക്ക് ഇംഗ്ലണ്ടിൽ പോയി പഠിക്കാനുള്ള സ്കോളർഷിപ്പ് നൽകിയത് നിസാമായിരുന്നു.
ഉദ്യോഗത്തിൽ പ്രവേശിച്ചശേഷവും അഘോരനാഥ് രാഷ്ട്രീയപ്രവർത്തനങ്ങൾ തുടർന്നു. ഇന്ത്യൻ നാഷണൽ കോൺഗ്രസിന്റെ ഹൈദരബാദ് ശാഖയിലെ സജീവ പ്രവർത്തകനായിരുന്നു അദ്ദേഹം. അതിനാൽ 1909-ൽ അഘോരനാഥിന് ജോലിയിൽനിന്ന്  വിരമിക്കേണ്ടിവന്നു. അഘോരനാഥ് താമസം കൽക്കത്തയിലേക്കു മാറ്റി.
കുടുംബജീവിതം
ഇംഗ്ലണ്ടിലേക്ക് ഉപരിപഠനത്തിനു പോകുന്നതിനുമുമ്പുതന്നെ അഘോരനാഥും വരദാസുന്ദരിയുമായുള്ള വിവാഹം നടന്നിരുന്നു. അഘോരനാഥ് ഇംഗ്ലണ്ടിലായിരുന്ന കാലത്ത് വരദാസുന്ദരി കൽക്കത്തയിൽ കേശവ് ചന്ദ്ര സെൻ ആരംഭിച്ച ഭാരത് ആശ്രമം എന്ന സ്ഥാപനത്തിൽ അന്തേവാസിനിയായി പഠനം പൂർത്തിയാക്കി. ഈ ദമ്പതികൾക്ക് നാലു പുത്രിമാരും നാലു പുത്രന്മാരും  ഉണ്ടായി. ഇവർ വിവിധമേഖലകളിൽ പ്രശസ്തരായി. സരോജിനി, മൃണാളിനി, സുനളിനി, സുഹാസിനി എന്നിവരായിരുന്നു പുത്രിമാർ. മൃണാളിനി പിന്നീട് ലാഹോറിൽ സർ ഗംഗാറാം ഗേൾസ് ഹൈസ്കൂളിൻറെ പ്രിൻസിപ്പളായി സേവനമനുഷ്ഠിച്ചു. സുനളിനി വിദഗ്ദയായ കഥക് നർത്തകിയായിരുന്നു. സുഹാസിനി രാഷ്ട്രീയത്തിലിടപെട്ടു, സഹപ്രവർത്തകനായിരുന്ന എ.സി.എൻ. നമ്പ്യാരെ വിവാഹം ചെയ്തെങ്കിലും പിന്നീട് ബന്ധം വേർപെടുത്തി. ഇന്ത്യൻ കമ്യുണിസ്റ്റ് പാർട്ടിയിലെ ആദ്യത്തെ വനിതാ മെമ്പർ ആയിരുന്നു.
പുത്രന്മാരിൽ മൂത്തതായിരുന്ന, ചട്ടോ എന്ന ചുരുക്കപ്പേരിൽ അറിയപ്പെട്ടിരുന്ന, വീരേന്ദ്രനാഥ് ചട്ടോപാധ്യായ് തീവ്ര ഇടതുപക്ഷക്കാരനായിരുന്നു. ബ്രിട്ടീഷുകാർക്കെതിരായി ആഗോളസമ്മർദ്ദം ചെലുത്താനായി യുറോപ്യൻ രാജ്യങ്ങളുമായി നിരന്തരം സമ്പർക്കം പുലർത്തിയതുകാരണം ബ്രിട്ടീഷ് ഗവണ്മെൻറിൻറെ നോട്ടപ്പുള്ളിയായി. 1937- ൽ സോവിയറ്റ് റഷ്യയിൽ വെച്ച് അകാലമൃത്യു പ്രാപിച്ചു. സ്റ്റാലിൻറെ നിർദ്ദേശപ്രകാരം വധിക്കപ്പെട്ടതാണെന്നും പറയപ്പെടുന്നു. ഭൂപേന്ദ്രനാഥ്, രണേന്ദ്രനാഥ് എന്നിവരെപ്പറ്റി വിവരങ്ങൾ ലഭ്യമല്ല. ഏറ്റവും ഇളയ പുത്രൻ ഹരീന്ദ്രനാഥ് സാഹിത്യലോകത്തും അഭിനയരംഗത്തും പ്രശസ്തിനേടി. 1973-ൽ ഇദ്ദേഹത്തിന് പദ്മഭൂഷൺ  ബഹുമതി ലഭിച്ചു.
അന്ത്യം
അവസാന നാളുകൾ അഘോരനാഥ്, വരദാസുന്ദരിയോടൊത്ത് ലവ്ലോക് റോഡിലെ വസതിയിലാണ് ചെലവഴിച്ചത്. 1915 ജനവരി 28-ന് അഘോരനാഥ്  അന്തരിച്ചു.
അവലംബം
വർഗ്ഗം:വിദ്യാഭ്യാസ വിദഗ്‌ദ്ധർ വർഗ്ഗം:അദ്ധ്യാപകർ
ജെന്നിഫർ ലോറൻസ്
ഒരു അമേരിക്കൻ അഭിനേത്രിയാണ് ജെന്നിഫർ ഷ്രേഡർ ലോറൻസ്(ജനനം: ഓഗസ്റ്റ് 15, 1990). ദി ബിൽ എംഗ്‌വാൾ ഷോ എന്ന ടെലിവിഷൻ പരമ്പരയിലാണ് ആദ്യമായി ഒരു പ്രധാന വേഷം ചെയ്തത്.
2010-ൽ വിന്റേഴ്സ് ബോൺ എന്ന ചിത്രത്തിലൂടെ മികച്ച നടിക്കുള്ള അക്കാഡമി അവാർഡിനായി നാമനിർദ്ദേശം ചെയ്യപ്പെട്ട രണ്ടാമത്തെ ഏറ്റവും പ്രായം കുറഞ്ഞ വ്യക്തിയായി. 2012-ൽ സിൽവർ ലൈനിംഗ്സ് പ്ലേ ബുക്ക് എന്ന ചിത്രത്തിലെ അഭിനയത്തിലൂടെ മികച്ച നടിക്കുള്ള ഓസ്ക്കാർ, ഗോൾഡൻ ഗ്ലോബ് എന്നിവയടക്കം നിരവധി പുരസ്ക്കാരങ്ങൾ നേടി. ഇതിലൂടെ മികച്ച നടിക്കുള്ള ഓസ്ക്കാർ നേടിയ രണ്ടാമത്തെ ഏറ്റവും പ്രായം കുറഞ്ഞ വ്യക്തിയായി. 2013-ൽ അമേരിക്കൻ ഹസ്ൽ എന്ന ചിത്രത്തിലെ പ്രകടനത്തിന് മികച്ച സഹനടിക്കുള്ള ഗോൾഡൻ ഗ്ലോബ്, ബാഫ്റ്റ പുരസ്ക്കാരങ്ങൾ നേടി. ജനപ്രീതിയാർജ്ജിച്ച എക്സ്-മെൻ, ഹംഗർ ഗെയിംസ് ചലച്ചിത്ര പരമ്പരകളിലൂടെ നിരൂപകപ്രശംസയ്ക്കൊപ്പം ബോക്സ് ഓഫീസ് ചരിത്രത്തിലെ ഏറ്റവും മികച്ച ആക്ഷൻ നായിക എന്ന ബഹുമതി നേടി.
ചിമ്മിനടുക്ക
<mapframe latitude="12.583074351824942" longitude="75.03440997239838" zoom="15" width="400" height="300" align="right" /> കാസർഗോഡ് ജില്ലയിലെ ബദിയടുക്ക പഞ്ചായത്തിലെ ഒരു ഗ്രാമമാണ് ചിമ്മിനടുക്ക. ജീലാനി നഗർ എന്ന പേരിൽ ആണ് ചിമ്മിനടുക്ക അറിയപ്പെടുന്നത്. സമീപത്തായി കുമാരമംഗലം ക്ഷേത്രവും കടമ്പള GWLP സ്കൂളും സ്ഥിതി ചെയ്യുന്നു. ശംസുൽ ഹുദാ ജീലാനി നഗർ ജുമാമസ്ജിദ് ഇവിടെ സ്ഥിതി ചെയ്യുന്നു.
ജെന്നിഫർ ലോറൻസ്
പുറത്തേക്കുള്ള കണ്ണികൾ
വർഗ്ഗം:1990-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:ജീവിച്ചിരിക്കുന്ന പ്രമുഖർ
നിക്കോൾ സഫിയർ
നിക്കോൾ സഫിയർ (Nicole Saphier) (ജനനം ജനുവരി 26, 1982) ഒരു അമേരിക്കൻ റേഡിയോളജിസ്റ്റും ന്യൂജേഴ്‌സിയിലെ മെമ്മോറിയൽ സ്ലോൺ കെറ്ററിംഗിലെ (എംഎസ്‌കെ) മോൺമൗത്തിലെ ബ്രെസ്റ്റ് ഇമേജിംഗ് ഡയറക്ടറുമാണ്. ഫോക്സ് ന്യൂസ്, ഫോക്സ് ബിസിനസ്, എംഎസ്എൻബിസി എന്നിവയിൽ ഒരു വിദഗ്ധ എന്ന നിലയിൽ തന്റെ അഭിപ്രായങ്ങൾ നൽകുന്നതിൽ അവർ പ്രശസ്തയാണ്.
ജീവചരിത്രം
അരിസോണയിലെ സ്കോട്ട്‌സ്‌ഡെയ്‌ലിലാണ് സഫീർ വളർന്നത്. അവളുടെ പിതാവ് ഒരു അറ്റോർണിയും അവളുടെ അമ്മ പീഡനത്തിനും മാനസിക രോഗത്തിനും ഇരയായ കുട്ടികളുമായി ജോലി ചെയ്യുന്ന ഒരു ലൈസൻസുള്ള കൗൺസിലറുമായിരുന്നു. ഹൈസ്‌കൂളിൽ പഠിക്കുമ്പോൾ അവൾക്ക് ഒരു കുട്ടി ഉണ്ടായിരുന്നു, "എന്റെ ചെറുപ്പത്തിൽ തന്നെ മകനെ ജനിപ്പിക്കാനുള്ള തീരുമാനം രാഷ്ട്രീയമോ മതപരമോ ആയ വിശ്വാസങ്ങളുടെ അടിസ്ഥാനത്തിലല്ല. നേരെമറിച്ച്, അത് വികാരത്തെയും ഉത്തരവാദിത്തബോധത്തെയും അടിസ്ഥാനമാക്കിയുള്ളതായിരുന്നു. ഇത് പതിറ്റാണ്ടുകൾക്ക് മുമ്പ് നടന്നിരുന്നെങ്കിൽ, ഞാൻ സുരക്ഷിതമല്ലാത്ത ഗർഭച്ഛിദ്രത്തിന് നിർബന്ധിതനാകുകയോ അല്ലെങ്കിൽ എന്റെ ഗർഭകാലത്ത് ഒളിച്ചിരിക്കുകയോ ചെയ്യപ്പെടുകയും എന്റെ കുട്ടിയെ വിട്ടുകൊടുക്കുകയും ചെയ്യുമായിരുന്നു. ജീവിതം തിരഞ്ഞെടുക്കാനുള്ള അവസരം ലഭിച്ചതിൽ ഞാൻ നന്ദിയുള്ളവളാണ്." അവൾ ഡൊമിനിക്കയിലെ റോസ് യൂണിവേഴ്സിറ്റി സ്കൂൾ ഓഫ് മെഡിസിനിൽ (2008 ക്ലാസ്) മെഡിക്കൽ സ്കൂളിൽ ചേർന്നു. മെഡിക്കൽ സ്കൂളിൽ വച്ച് കണ്ടുമുട്ടിയ എൻഡോവാസ്കുലർ ന്യൂറോ സർജനായ പോൾ സാഫിയറിനെ അവർ വിവാഹം കഴിച്ചു; അവർക്ക് രണ്ട് ആൺമക്കൾ ഉണ്ട്.
പ്രൊഫഷണൽ ജീവിതം
2008-ൽ റോസ് യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ നിന്ന് ബിരുദം നേടിയ ശേഷം, അരിസോണയിലെ മാരികോപ ഇന്റഗ്രേറ്റഡ് ഹെൽത്ത് സിസ്റ്റത്തിൽ സാഫിയർ അഞ്ച് വർഷത്തെ റേഡിയോളജി റെസിഡൻസി പൂർത്തിയാക്കി. റെസിഡൻസിയെ തുടർന്ന്, ബ്രെസ്റ്റ് ഇമേജിംഗിൽ പ്രത്യേക താൽപ്പര്യമുള്ള സഫീർ അരിസോണയിലെ മയോ ക്ലിനിക്കിൽ ഓങ്കോളജിക് ഇമേജിംഗ് ഫെലോഷിപ്പ് പൂർത്തിയാക്കി. അമേരിക്കൻ ബോർഡ് ഓഫ് റേഡിയോളജിയുടെ അംഗവും യുവതികളിലെ സ്തനാർബുദത്തെക്കുറിച്ചുള്ള സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷന്റെ (സിഡിസി) ഉപദേശക സമിതി അംഗവുമാണ് സഫിയർ. റേഡിയോളജിക്കൽ സൊസൈറ്റി ഓഫ് ന്യൂജേഴ്‌സിയുടെ എക്‌സിക്യൂട്ടീവ്, ലെജിസ്ലേറ്റീവ് കമ്മിറ്റികളിൽ അവർ ഇപ്പോൾ ന്യൂജേഴ്‌സിയിലാണ് താമസിക്കുന്നത്. ന്യൂജേഴ്‌സി ഡിപ്പാർട്ട്‌മെന്റ് ഓഫ് ഹെൽത്ത്, സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ എന്നിവയുടെ ഉപദേശക സമിതിയിലും അവർ അംഗമാണ്.
2019-ൽ ഇന്റർനാഷണൽ അസോസിയേഷൻ ഓഫ് ടോപ്പ് പ്രൊഫഷണലുകൾ (IAOTP) ആ വർഷത്തെ മികച്ച റേഡിയോളജിസ്റ്റായി അവളെ തിരഞ്ഞെടുത്തു.
സഫീർ നിരവധി ടെലിവിഷൻ വാർത്താ ചാനലുകളിൽ വൈദ്യസഹായം നൽകുന്ന വ്യക്തിയാണ്, പ്രത്യേകിച്ച് ഫോക്‌സ് ന്യൂസ് ചാനൽ കൂടാതെ ഫോക്സ് & ഫ്രണ്ട്സ്, ഔട്ട്‌നമ്പർഡ്, മോണിംഗ്സ് വിത്ത് മരിയ, ദി ഫൈവ് തുടങ്ങിയ ചർച്ചകളും പാനൽ ടിവി ഷോകളിലും അവർ സഹകരിക്കുന്നു.
പുസ്തകങ്ങൾ
മേക്ക് അമേരിക്ക ഹെൽത്തി എഗെയ്ൻ: ഹൗ ബാഡ് ബിഹേവിയർ ആൻഡ് ബിഗ് ഗവൺമെന്റ് എ ട്രില്യൺ ഡോളർ ക്രൈസിസ്   എന്ന താൻ രചിച്ച പുസ്തകത്തിൽ, സഫീർ ഇങ്ങനെ പറയുന്നു, "ആരോഗ്യമുള്ളവരാകുന്നതിലൂടെ, നമുക്ക് ചികിത്സയുടെ ജ്യോതിശാസ്ത്രപരമായ ചിലവ് കുറയ്ക്കാൻ കഴിയും. ഞങ്ങൾക്ക് സാമൂഹ്യവൽക്കരിക്കപ്പെട്ട മരുന്ന് ആവശ്യമില്ല--നമ്മൾ സ്വയം നന്നായി ശ്രദ്ധിക്കേണ്ടതുണ്ട്."
അവർ പാനിക് അറ്റാക്ക്: പ്ലേയിംഗ് പൊളിറ്റിക്സ് വിത്ത് സയൻസ് വിത്ത് ഫൈറ്റ് എഗെയ്ൻസ്റ്റ് കോവിഡ്-19 എന്ന കൃതിയും എഴുതിയിട്ടുണ്ട്, രാഷ്ട്രീയക്കാർ തങ്ങളുടെ എതിരാളികൾക്കെതിരെ പോയിന്റ് നേടുന്നതിനായി COVID-19 ന് ചുറ്റുമുള്ള ശാസ്ത്രത്തെ വളച്ചൊടിച്ചെന്ന് അവകാശപ്പെടുന്നു.
കിഴക്കൻ നുസ ടെങ്കാര
കിഴക്കൻ നുസ ടെങ്കാര (ഇന്തോനേഷ്യൻ: നുസ ടെങ്കാര തിമൂർ - NTT) ഇന്തോനേഷ്യയുടെ ഏറ്റവും തെക്കുപടിഞ്ഞാറുള്ള പ്രവിശ്യയാണ്. ഇത് ലെസ്സർ സുന്ദ ദ്വീപുകളുടെ കിഴക്കൻ ഭാഗത്തെ ഉൾക്കൊള്ളുന്നതൊടൊപ്പം തെക്കു ഭാഗത്ത് ഇന്ത്യൻ മഹാസമുദ്രത്തേയും വടക്കുഭാഗത്ത് ഫ്ലോർസ് കടലിനേയും അഭിമുഖീകരിച്ചു നിലനിൽക്കുന്നു. അതിൽ 500-ലധികം ദ്വീപുകളാണുള്ളത്. ഇവയിൽ വലിപ്പം കൂടിയവ സുമ്പ, ഫ്ലൊറസ്, കിഴക്കൻ ടിമോറുമായി കര അതിർത്തി പങ്കിടുന്ന ടിമോറിൻറെ പടിഞ്ഞാറൻ ഭാഗം എന്നിവയാണ്. ഈ പ്രവിശ്യ 21 റീജൻസികളായി ഉപവിഭജനം നടത്തിയിരിക്കുന്നതോടൊപ്പം റീജൻസി തലത്തിലുള്ള നഗരമായ കുപ്പാങ് പ്രവിശ്യയുടെ തലസ്ഥാനവും ഏറ്റവും വലിയ നഗരവുമാണ്.
നിക്കോൾ സഫിയർ
ബാഹ്യ ലിങ്കുകൾ
വർഗ്ഗം:അമേരിക്കൻ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1982-ൽ ജനിച്ചവർ
കിഴക്കൻ നുസ ടെങ്കാര
ഒരു ക്രൈസ്തവ ഭൂരിഭാഗം പ്രദേശമായ കിഴക്കൻ നുസ തെങ്കാര മാത്രമാണ് ഇന്തോനേഷ്യൻ പ്രവിശ്യകളിൽ റോമൻ കത്തോലിക്കാ മതത്തിനു ഭൂരിപക്ഷമുള്ളത്. ഈ പ്രവിശ്യയുടെ ആകെ വിസ്തീർണ്ണം 47,245.82 ചതുരശ്ര കിലോമീറ്റർ ആണ്. 2010 ലെ സെൻസസ് പ്രകാരമുള്ള പ്രവിശ്യയിലെ ആകെ ജനസംഖ്യ 4,683,827 ആയിരുന്നു. 2014 ജനുവരിയിലെ പുതുക്കിയ ഔദ്യോഗിക കണക്കുകൾ പ്രകാരം 5,070,746 ആയിരുന്നു ജനസംഖ്യ. സാമ്പത്തികമായി ഇപ്പോഴും ഇന്തോനേഷ്യയിലെ ഏറ്റവും വികസനം കുറഞ്ഞ പ്രവിശ്യകളിലൊന്നായി കിഴക്കൻ നുസ തെങ്കാര നിലനിൽക്കുന്നു. ലബ്വാൻ ബാജോ, കൊമോഡോ ദേശീയോദ്യാനം, മൗണ്ട് കെളിമുതു എന്നീ അറിയപ്പെടുന്ന ആകർഷണീയതകളോടെ പ്രവിശ്യയിലെ വിനോദ സഞ്ചാര മേഖലയെ വിപുലീകരിക്കുന്നതിലാണ് പ്രവശ്യ ഇപ്പോൾ ശ്രദ്ധ കേന്ദ്രീകരിച്ചിരിക്കുന്നത്.
1945-ലെ ഇന്തോനേഷ്യയുടെ സ്വാതന്ത്ര്യപ്രഖ്യാപനത്തിനുശേഷം, ഇന്തോനേഷ്യയുടെ കിഴക്കൻ ഭാഗം കിഴക്കൻ ഇന്തോനേഷ്യ സംസ്ഥാനമായി. 1949 ൽ ഡച്ചുകാരുടെ പരമാധികാരം ഇന്തോനേഷ്യയ്ക്ക് കൈമാറിയ ഉടമ്പടിയുടെ ഭാഗമായി ഈ സംസ്ഥാനം വീണ്ടും യുണൈറ്റഡ് സ്റ്റേറ്റ്സ് ഓഫ് ഇന്തോനേഷ്യയിൽ‌ ഉൾപ്പെടുത്തപ്പെട്ടു.
1950-ൽ യുണൈറ്റഡ് സ്റ്റേറ്റ്സ് ഓഫ് ഇന്തോനേഷ്യ ഒരു ഏകീകൃത സംസ്ഥാനത്തിലേയ്ക്കു ലയിക്കുകയും അതിന്റെ ഘടകഭാഗങ്ങൾ പ്രവിശ്യകളായി വിഭജിക്കപ്പെടുകയും ചെയ്തു. 1958-ൽ ഇന്തോനേഷ്യൻ നിയമം (അൺഡങ്-ഉണ്ടങ്) നമ്പർ 64/1958 അനുസരിച്ച് ലെസ്സർ സുന്ദ ദ്വീപുകളിൽ ബാലി, പടിഞ്ഞാറൻ നസ ടെങ്കാര, കിഴക്കൻ നുസ ടെങ്കാര എന്നിങ്ങനെ മൂന്ന് പ്രവിശ്യകൾ നിലവിൽ വന്നു. കിഴക്കൻ നുസ ടെങ്കാര പ്രവിശ്യയിൽ തിമോർ ദ്വീപിന്റെ പടിഞ്ഞാറൻ ഭാഗം, ഫ്ലോർസ്, സുംബ എന്നിങ്ങനെ മേഖലയിലെ നിരവധി മറ്റു ചെറിയ ദ്വീപുകളും ഉൾപ്പെട്ടിരുന്നു. പ്രവിശ്യയെ വീണ്ടും 12 റീജൻസികളായും റീജൻസി-തല പദവിയുള്ള കുപ്പാങ് നഗരമായും വേർതിരിച്ചിരിക്കുന്നു.
അവലംബം
വർഗ്ഗം:ഇന്തോനേഷ്യയിലെ പ്രവിശ്യകൾ വർഗ്ഗം:ലെസ്സർ സന്റ ദ്വീപസമൂഹം
തുളസീദളമുലചേ
ത്യാഗരാജസ്വാമികൾ മായാമാളവഗൗളരാഗത്തിൽ ചിട്ടപ്പെടുത്തിയ ഒരു കൃതിയാണ് തുളസീദളമുലചേ .
പല്ലവി
തുളസീ ദളമുലചേ സന്തോഷമുഗാ പൂജിന്തു
അനുപല്ലവി
പലുമാറു ചിരകാലമു പരമാത്മുനി പാദമുലനു
ചരണം
സരസീരുഹ പുന്നാഗ ചമ്പക പാടല കുരവക കരവീരമല്ലികാ സുഗന്ധരാജ സുമമുല ധരനിവിയൊക പര്യായമു ധർമ്മാത്മുനി സാകേത പുരവാസുനി ശ്രീരാമുനി വരത്യാഗരാജനുതുനി
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:മായാമാളവഗൗള രാഗത്തിൽ ചിട്ടപ്പെടുത്തിയ കൃതികൾ
കുരുതിപുനൽ
പി. സി. ശ്രീരാം സംവി‌ധാനവും നിർമ്മാണവും നിർവ്വഹിച്ച് 1995 നവംബര് മാസം പുറത്തിറങ്ങിയ ഒരു തമിഴ് ചലച്ചിത്രമാണു കുരുതിപുനൽ. ഈ ചിത്രത്തിലെ പ്രധാന കഥാപാത്രത്തെയും കമലഹാസൻ തന്നെയാണു അവതരിപ്പിച്ചിരിക്കുന്നത്. അർജുൻ, നാസർ, ഗൗതമി എന്നിവർ മറ്റു പ്രധാന വേഷങ്ങളിൽ അഭിനയിച്ചിരിക്കുന്നു.
പുറമെ നിന്നുള്ള കണ്ണികൾ
വർഗ്ഗം:1995-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ
രവിവർമ്മ കുലശേഖരൻ
വേണാടിന്റെ ഒരു ഭരണാധികാരിയായിരുന്നു രവിവർമ്മ കുലശേഖരൻ (1266 - 1317; ഭരണം:1299 - 1317). സംഗ്രാമധീരൻ എന്ന പേരിൽ പ്രശസ്തനായ ഇദ്ദേഹം മാലിക് കാഫറിന്റെ ആക്രമണകാലത്ത്, അധിനിവേശ സൈന്യത്തെ തോൽപ്പിക്കുകയും പാണ്ഡ്യദേശത്തെ രാജകുമാരിയെ വിവാഹം ചെയ്ത് വൈഗാനദിയുടെ തീരത്ത് വച്ച് ദക്ഷിണ ഭാരതത്തിന്റെ ചക്രവർത്തിയായി കിരീടധാരണം നടത്തുകയും ചെയ്തു. വേണാട് രാജാവ് ജയസിംഹദേവന്റെയും, മൂഷിക സ്വരൂപം (കോലത്തിരി) ഉമാ ദേവിയുടെയും മകൻ ആയിരുന്നു. രവിവർമ്മ എഴുതിയ സംസ്കൃതനാടകമാണ് പ്രദ്യുമ്നാഭ്യുദയം. തമിഴ്നാട്ടിൽ ശ്രീരംഗം ക്ഷേത്രത്തിലെ ശാസനത്തിൽ ഇദ്ദേഹത്തെപ്പറ്റി പ്രതിപാദിച്ചിട്ടുണ്ട്. 'ദക്ഷിണഭോജൻ' എന്നും വിശേഷിപ്പിക്കപ്പെട്ട രവിവർമ്മ കുലശേഖരൻ പത്മനാഭസ്വാമിക്ഷേത്രത്തിലേക്ക് ഒരു സ്വർണ്ണകലശം കാഴ്ചവയ്ക്കുകയുണ്ടായി. ഇദ്ദേഹത്തിന്റെ കാലത്ത് കൊല്ലം അഭിവൃദ്ധി പ്രാപിച്ചു.
വർഗ്ഗം:വേണാട് വർഗ്ഗം:കൊല്ലത്തിന്റെ ചരിത്രം
ശൈഖ് അബ്ദുർറഹ്മാൻ അബ്ദുൽ ഖാലിഖ്
കുവൈത്തിലെ സലഫി പ്രസ്ഥാനത്തിന്റെ നെടുംതൂണുകളിൽ ഒരാളായിരുന്നു ശൈഖ് അബ്ദുർറഹ്മാൻ അബ്ദുൽ ഖാലിഖ് (5 November 1939 – 29 September 2020). ആധുനിക കാലഘട്ടത്തിലെ പ്രമുഖ സലഫി പണ്ഡിതന്മാരുടെ ഗണത്തിൽ ഉൾപ്പെട്ട ശൈഖ് അബ്ദുർറഹ്മാൻ അബ്ദുൽ ഖാലിഖിന് ലോകത്തുടനീളം അനുയായികളും ശിഷ്യന്മാരുമുണ്ട്. ഇസ്ലാമും സലഫിസവുമായി ബന്ധപ്പെട്ട 60-ഓളം പുസ്തകങ്ങൾ രചിച്ചിട്ടുണ്ട്.
1939 നവംബർ 5 ന് ഈജിപ്തിലെ മനൂഫിയയിലാണ് അബ്ദുൽ ഖാലിക്കിൻ്റെ ജനനം. മദീനാ ഇസ്‌ലാമിക് യൂനിവേഴ്‌സിറ്റിയിലാണ് ഉപരിപഠനം പൂർത്തിയാക്കിയത്. 1965-ൽ കുവൈത്തിൽ താമസമുറപ്പിച്ച അദ്ദേഹം 1990 വരെ വിവിധ വിദ്യാഭ്യാസ സ്ഥാപനങ്ങളിൽ സേവനമനുഷ്ഠിച്ചു. കുവൈത്തിലെ സലഫി സംഘടനയായ ജംഇയ്യത്തു ഇഹ്‌യാഇത്തുറാസിൽ ഇസ്‌ലാമിയിൽ ഗവേഷണ വിഭാഗ തലവനായി പ്രവർത്തിച്ച അദ്ദേഹം സലഫി വീക്ഷണത്തിൽ രചിക്കപ്പെട്ട അറുപതോളം കൃതികളുടെ കർത്താവാണ്. 2011ൽ അദ്ദേഹത്തിന് കുവൈത്ത് പൗരത്വം ലഭിച്ചു.
വൈവിധ്യമാർന്ന വിഷയങ്ങൾ കൈകാര്യം ചെയ്യുന്ന അബ്ദുൽ ഖാലിഖിൻ്റെ കൃതികൾക്ക് പല ദിക്കുകളിൽനിന്നും കടുത്ത വിമർശനങ്ങളും ഏറ്റുവാങ്ങേണ്ടി വന്നിട്ടുണ്ട്. ശൈഖ് ഇബ്‌നുബാസ്, നാസ്വിറുദ്ദീൻ അൽബാനി, ശൈഖ് മുഖ്ബിലുൽ വാദിഇ തുടങ്ങിയ പണ്ഡിതപ്രമുഖരുമായുള്ള സഹവാസം സൂക്ഷ്മവും അഗാധവുമായ ജ്ഞാനമണ്ഡലത്തിലേക്ക് അദ്ദേഹത്തെ നയിച്ചു. പരമ്പരാഗത സലഫിധാരയിൽനിന്ന് വേറിട്ടു ചിന്തിക്കുകയും ആനുകാലിക ചലനങ്ങളെ രചനാത്മകമായി അഭിമുഖീകരിക്കുകയും ചെയ്യുന്ന അദ്ദേഹത്തിൻ്റെ വിചാരധാരകൾ കാലങ്ങളായി അനുവർത്തിച്ചുപോന്ന സാമ്പ്രദായിക രീതിയിൽനിന്നും വ്യത്യസ്ഥമായിരുന്നു.
അവലംബം
വർഗ്ഗം:പണ്ഡിതർ
വില്യം മാർഷ് റൈസ്
വില്യം മാർഷ് റൈസ് (ജീവിതകാലം: മാർച്ച് 14, 1816 - സെപ്റ്റംബർ 23, 1900) ടെക്സസിലെ ഹൂസ്റ്റണിൽ റൈസ് യൂണിവേഴ്സിറ്റി സ്ഥാപിക്കാൻ തൻറെ ജീവിത സമ്പാദ്യം ദാനം ചെയ്ത ഒരു അമേരിക്കൻ വ്യവസായിയായിരുന്നു. റൈസിനെ ഉറക്കത്തിനിടെ അദ്ദേഹത്തിൻറ പരിചാരകനായിരുന്ന ചാൾസ് എഫ് ജോൺസ് കൊലപ്പെടുത്തി. റൈസിന്റെ വ്യാജ വിൽപ്പത്രം ഉണ്ടാക്കാനുള്ള ഒരു ഗൂഢാലോചനയുടെ ഭാഗമായിരുന്നു ഈ കൊലപാതകം. കൊലപാതകത്തിന് പ്രരണ നൽകിയ അഭിഭാഷകൻ ആൽബർട്ട് ടി പാട്രിക്കിനെ വധശിക്ഷയ്ക്ക് വിധിച്ചു.
ആദ്യകാലം
1816 മാർച്ച് 14-ന് മസാച്യുസെറ്റ്സിലെ സ്പ്രിംഗ്ഫീൽഡിൽ ഡേവിഡ്, പാറ്റി റൈസ് (മുമ്പ്, ഹാൾ) ദമ്പതികളുടെ പത്ത് മക്കളിൽ മൂന്നാമനായി വില്യം മാർഷ് റൈസ് ജനിച്ചു. 15-ആം വയസ്സിൽ സ്പ്രിംഗ്ഫീൽഡിലെ പലചരക്ക് കടയിലെ ഗുമസ്തനായി അദ്ദേഹം തൻറെ ആദ്യ ജോലി നേടി. 22-ാം വയസ്സിൽ, അതിന്റെ ഉടമയിൽ നിന്ന് അദ്ദേഹം സ്റ്റോർ വിലയ്ക്ക് വാങ്ങി. 1837-ൽ, പുതിയ ബിസിനസ്സ് അവസരങ്ങൾ തേടി റൈസ് ടെക്സസിലേക്ക് പോയി. ഹൂസ്റ്റണിലെ മിലം ഹൗസിൽ മദ്യശാലയിലെ വിളമ്പുകാരനായി അദ്ദേഹം ടെക്സസിൽ തുടക്കമിട്ടു. നിർഭാഗ്യവശാൽ, അദ്ദേഹത്തിൻറെ കടയിലേയ്ക്കുള്ള എല്ലാ ചരക്കുകളും കടലിൽ നഷ്ടപ്പെട്ടതോടെ ഹൂസ്റ്റണിൽ ഒരു ഗുമസ്തനായി വീണ്ടും തുടക്കമിടാൻ റൈസ് നിർബന്ധിതനായി. താമസിയാതെ അദ്ദേഹം തന്റെ ബിസിനസ് പങ്കാളിയായ എബനേസർ നിക്കോൾസുമായി ചേർന്ന് റൈസ് ആൻഡ് നിക്കോൾസ് ജനറൽ സ്റ്റോർ സ്ഥാപിച്ചു. പിന്നീട് വില്യം എം. റൈസ് ആൻഡ് കമ്പനിയായി മാറിയതിന്റെ അടിസ്ഥാനം ഈ വ്യവസായമായിരുന്നു.
കുലുക്കുമല
ഇന്ത്യൻ സംസ്ഥാനമായ തമിഴ്‌നാട്ടിലെ തേനി ജില്ലയിലെ ബോഡിനായകനൂർ താലൂക്കിലെ ഒരു ചെറിയ ഗ്രാമം / കുഗ്രാമമാണ് കൊളുക്കുമല. ലോകത്തിലെ ഏറ്റവും ഉയർന്ന തേയിലത്തോട്ടങ്ങളുടെ ആവാസകേന്ദ്രമാണിത്. ഉയർന്ന ഉയരമുള്ളതിനാൽ ഇവിടെ തേയില ഒരു പ്രത്യേക സ്വാദും പുതുമയും ഉള്ളവയാണ്.
ഭൂമിശാസ്ത്രം
സമുദ്രനിരപ്പിൽ നിന്ന് 7130 ft ആണ് കൊളുക്കുമലൈ, [[മുന്നാറിൽ] നിന്ന് 32 km സ്ഥിതിചെയ്യുന്നു. 17 കി.മീ. മൂന്നാർ പട്ടണത്തിൽ നിന്ന് ഒന്നര മണിക്കൂർ യാത്രയുണ്ട്. തേളു ജില്ലയിലാണ് തമിഴ്‌നാട്. കേരളത്തിലെ ഇടുക്കി ജില്ലയിലെ മുന്നാർ സമീപമുള്ള [[സൂര്യനെല്ലി]] വഴിയാണ് സമീപന റോഡ്.
വർഗ്ഗം:Kolukkumalai വർഗ്ഗം:Munnar
സുറൽ വെള്ളച്ചാട്ടം
കർണാടകയിലെ ബെൽഗാം ജില്ലയിലെ ഖാനാപൂരിൽ നിന്ന് 32 കിലോമീറ്റർ അകലെ സ്ഥിതിചെയ്യുന്ന ഒരു വെള്ളച്ചാട്ടമാണ് സുറൽ വെള്ളച്ചാട്ടം. ഈ വെള്ളച്ചാട്ടം കർണാടകയിലെ വെനിസ്വേല എന്ന് അറിയപ്പെടുന്നു. ബെൽഗാമിലെ ഖാനാപൂരിൽ സ്ഥിതി ചെയ്യുന്ന കർണാടകയിലെ നിരവധി വെള്ളച്ചാട്ടങ്ങളിലൊന്നാണിത്.
അവലംബം
വർഗ്ഗം:കർണാടകത്തിലെ ഭൂപ്രദേശങ്ങൾ വർഗ്ഗം:കർണ്ണാടകത്തിലെ നദികൾ വർഗ്ഗം:കർണാടക
കാട്ടുമുന്തിരി
വലിയ മരങ്ങളുടെ മുകളിൽ വരെ കയറിപ്പോവുന്ന ഒരു വള്ളിച്ചെടിയാണ് കാട്ടുമുന്തിരി. . Wild Olive, Bastard Oleaster, Snake Fruit എന്നെല്ലാം അറിയപ്പെടുന്നു. മറ്റു പഴങ്ങൾ മൂക്കുന്നതിനു മുൻപെ തന്നെയുണ്ടാവുന്ന പഴങ്ങളെന്ന നിലയിൽ ഇതു പ്രാധാന്യമുണ്ട്. പച്ചയ്ക്കും പഴുത്തിട്ടുമെല്ലാം തിന്നാൻ കൊള്ളാം. നല്ല പുളിയുള്ള പഴങ്ങൾ അച്ചാറിടാനും ഉത്തമമാണ്. ഇലയുടെ അടിവശം വെള്ളിനിറത്തിൽ കാണുന്നു. ഔഷധഗുണങ്ങളുണ്ട്.
പുറത്തേക്കുള്ള കണ്ണികൾ
വർഗ്ഗം:പഴങ്ങൾ വർഗ്ഗം:ഔഷധസസ്യങ്ങൾ വിഭാഗം: ഫലവൃക്ഷങ്ങൾ വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:വള്ളിച്ചെടികൾ
വാഴനാര്‌
വാഴയുടെ പോളയോട് ചേർന്നുള്ള ഉണങ്ങിയ നാര്. വാഴപ്പോളകൾ കീറി ഉണക്കിയും വാഴനാര് തയ്യാറാക്കുന്നു.
ഉണ്ടാക്കുന്ന രീതി
ആദ്യപടിയായി നാര്‌ വേർതിരിച്ചെടുക്കുന്നു. ഒന്നോ രണ്ടോ പുറം പോളകൾ നീക്കം ചെയ്ത് ബാക്കിയുള്ള പോളകൾ ഇളക്കി ഏകദേശം അര മീറ്റർ നീളത്തിൽ മുറിച്ച്; ഇരുമ്പുകൊണ്ട് നിർമ്മിച്ച പ്രത്യേകതരം ആയുധം കൊണ്ട് ബലമായി ചീകി നാര്‌ വേർപെടുത്തി എടുക്കുന്നു. പോളകളുടെ അകവശമാണ്‌ ഇത്തരത്തിൽ ചീകുന്നത്. ഇങ്ങനെ വേർതിരിച്ച് എടുത്തിരിക്കുന്ന നാരുകൾ തണലത്ത് നിരത്തി ഉണക്കി സൂക്ഷിക്കുന്നു.
കയറിനെപ്പോലെ വാഴനാരിലും നിറം പിടിപ്പിക്കാം. ഒരു കിലോ നാരിൽ ഏകദേശം 25 ഗ്രാം മുതൽ 30 ഗ്രാം വരെ നിറം വേണ്ടിവരും. നാര്‌ നിറം ചേർക്കുന്നതിന്‌ രണ്ട് മണിക്കൂർ മുൻപ് വെള്ളത്തിലിട്ടു വയ്ക്കുന്നു. അതിനുശേഷം വെള്ളത്തിൽ നിന്നും എടുത്ത്; നാര്‌ മുങ്ങിക്കിടക്കാൻ പാകത്തിൽ നിറം ചേർത്ത വെള്ളത്തിൽ ഇട്ടു രണ്ടു മണിക്കൂർ ചൂടാക്കുന്നു. അതിൽ നിന്നും പുറത്തെടുത്ത് വീണ്ടും വെള്ളത്തിൽ കഴുകി തണലത്ത് ഉണക്കാൻ ഇടുന്നു.
വാഴനാര്‌ സംസ്കരണത്തിന്‌ പരിശീലനം തൃശ്ശൂരിലെ കണ്ണാറ വാഴ ഗവേഷണകേന്ദ്രത്തിലും ഖാദി ആൻഡ് വില്ലേജ് ഇൻഡസ്റ്റ്റീസിലും നൽകപ്പെടുന്നുണ്ട്.
ഉപയോഗങ്ങൾ
താൽകാലിക ആവശ്യങ്ങളിൽ കയറിനു പകരം വാഴനാരുപയോഗിക്കാറുണ്ട്. വാഴനാര്‌ ഉപയോഗിച്ച് ബാഗുകൾ, തടുക്കുകൾ, അലങ്കാര വസ്തുക്കൾ, ഉടുപ്പുകൾ എന്നിവ വരെ ഉണ്ടാക്കുന്നുണ്ട്.
ക്ഷേത്രങ്ങളിൽ മാല കെട്ടാനും വാഴനാര്‌ ഉപയോഗിക്കാറുണ്ട്.
അവലംബം
വർഗ്ഗം:വാഴ വർഗ്ഗം:നാരുകൾ
മേഘനാദൻ (നടൻ)
മലയാളം, തമിഴ് സിനിമകളിൽ പ്രത്യക്ഷപ്പെടുന്ന ഒരു ഇന്ത്യൻ നടനാണ് മേഘനാദൻ. നടൻ ബാലൻ കെ നായരുടെ മകനായ അദ്ദേഹം 1983 ൽ അസ്ത്രം എന്ന മലയാള ചിത്രത്തിലൂടെയാണ് അരങ്ങേറ്റം കുറിച്ചത്. 50ലധികം മലയാള സിനിമകളിൽ അദ്ദേഹം അഭിനയിച്ചിട്ടുണ്ട്.
പശ്ചാത്തലം
മേഘനാഥൻ സുസ്മിതയെ വിവാഹം കഴിച്ചു. ദമ്പതികൾക്ക് പാർവതി എന്നൊരു മകളുണ്ട്. പാലക്കാട് ഷൊർണൂരിലെ അമ്മയുടെ തറവാട്ടിലാണ് ഇവർ സ്ഥിരതാമസമാക്കിയത്.
പുറംകണ്ണികൾ
വർഗ്ഗം:ഇന്ത്യൻ ടെലിവിഷൻ നടന്മാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളചലച്ചിത്രനടന്മാർ
വെള്ളക്കൂമ്പ് രോഗം
വാഴയുടെ കൂമ്പിലയുടെ അഗ്രഭാഗം വിരിയാതെ പുറത്തുവരികയും കൂമ്പില വെള്ളനിറമായി മാറുകയും ചെയ്യുന്ന ഒരു രോഗമാണ് വെള്ളക്കൂമ്പ് രോഗം. സാധാരണയായി കാത്സ്യത്തിന്റെ കുറവുകൊണ്ടാണ് ഈ രോഗം ഉണ്ടാകുന്നത്. വഴനട്ട് നാലാം മാസം മുതൽക്കാണ് ഈ രോഗം പ്രത്യക്ഷപ്പെടുക. അഞ്ച് - ആറ് മാസം പ്രായമാകുമ്പോൾ ഗോഗം തീവ്രമായി പ്രത്യക്ഷപ്പെടുന്നു. ഘട്ടം-ഘട്ടമായി ഉണ്ടാകുന്ന ഈ രോഗത്തിൽന്റെ തുടക്കകാലങ്ങളിൽ തലിരിലകളിൽ അല്ല രോഗത്തിന്റെ ലക്ഷണം കാണപ്പെടുക. തളിരിലകൾ സാധാരണപോലെ വിരിഞ്ഞ് പാകമായി വരുമ്പോൾ ഇലയുടെ ചുവട്ടിൽ നിന്നും ഏകദേശം 10-15 സെന്റീമീറ്റർ ഭാഗത്ത് ഇലകളിൽ ചെറിയ കുഴികൾ (ആഴത്തിലുള്ള മടക്കുകൾ) രൂപപ്പെടുന്നു. ഈ മടക്കുകൾക്ക് ഏകദേശം അര സെന്റീമീറ്റർ വരെ ആഴവുമുണ്ടാകാം. അടുത്ത ഇല ഉണ്ടാകുമ്പോൾ അവയുടെ ഞരമ്പുകൾക്ക് ലംബമായി മഞ്ഞകലർന്ന വരകൾ കാണപ്പെടുന്നു. ഇത്തരം വരകൾ ഇലയിലെ സ്വാഭാവികമായുള്ള ഒടിവുകൾക്ക് കുറുകെകാണ് ഈ വരകൾ കാണപ്പെടുക. അടുത്ത ഘട്ടത്തിൽ ഉണ്ടാകുന്ന കൂമ്പിലയിൽ മഞ്ഞവരകൾ കൂടാതെ കുഴിവുകളും കാണപ്പെടുന്നു. അടുത്ത ഘട്ടത്തിൽ കൂമ്പിലകൾ വെള്ളനിറത്തിലാകുകയും അഗ്രഭാഗം ചീയുകയും ചെയ്യുന്നു.
വർഗ്ഗം:വാഴയുടെ രോഗങ്ങൾ
പൽഹാൻപൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് പൽഹാൻപൂർ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് പൽഹാൻപൂർ സ്ഥിതിചെയ്യുന്നത്. പൽഹാൻപൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് പൽഹാൻപൂർ ൽ 120 വീടുകൾ ഉണ്ട്. ആകെ ജനസംഖ്യ 712 ആണ്. ഇതിൽ 374 പുരുഷന്മാരും 338 സ്ത്രീകളും ഉൾപ്പെടുന്നു. പൽഹാൻപൂർ ലെ സാക്ഷരതാ നിരക്ക് 67.84 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. പൽഹാൻപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 103 ആണ്. ഇത് പൽഹാൻപൂർ ലെ ആകെ ജനസംഖ്യയുടെ 14.47 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 298 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 224 പുരുഷന്മാരും 74 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 90.94 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 61.74 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
പൽഹാൻപൂർ ലെ 244 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
വൺ ടൈം പാസ്‍വേഡ്
ഒരു കമ്പ്യൂട്ടർ സിസ്റ്റത്തിലോ മറ്റ് ഡിജിറ്റൽ ഉപകരണത്തിലോ ഒരു ലോഗിൻ സെഷനോ ഇടപാടിനോ മാത്രം സാധുതയുള്ള പാസ്‌വേഡാണ് ഒറ്റത്തവണ പിൻ അല്ലെങ്കിൽ ഡൈനാമിക് പാസ്‌വേഡ് എന്നും അറിയപ്പെടുന്ന ഒറ്റത്തവണ പാസ്‌വേഡ് ( ഒടിപി ). പരമ്പരാഗത (സ്റ്റാറ്റിക്) പാസ്‌വേഡ് അടിസ്ഥാനമാക്കിയുള്ള പ്രാമാണീകരണവുമായി ബന്ധപ്പെട്ട നിരവധി പോരായ്മകൾ ഒ‌ടി‌പികൾ ഒഴിവാക്കുന്നു. ഒറ്റത്തവണ പാസ്‌വേഡിന് ഒരു വ്യക്തിയുടെ (ഒടിപി കാൽക്കുലേറ്ററുള്ള ഒരു ചെറിയ കീറിംഗ് ഫോബ് ഉപകരണം, അല്ലെങ്കിൽ ഒരു സ്മാർട്ട്കാർഡ് അല്ലെങ്കിൽ നിർദ്ദിഷ്ട സെൽഫോൺ പോലുള്ളവ) ആവശ്യമാണെന്ന് ഉറപ്പുവരുത്തുന്നതിലൂടെ, ഒന്നിലധികം പ്രാമാണീകരണവും ഉൾക്കൊള്ളുന്നു.
ഒ‌ടി‌പിക്കുള്ള ഏറ്റവും പ്രധാനപ്പെട്ട നേട്ടം, സ്റ്റാറ്റിക് പാസ്‌വേഡുകൾക്ക് വിപരീതമായി, അവ റീപ്ലേ ആക്രമണത്തിന് ഇരയാകില്ല എന്നതാണ്. ഇതിനർത്ഥം, ഒരു സേവനത്തിലേക്ക് ലോഗിൻ ചെയ്യുന്നതിനോ ഒരു ഇടപാട് നടത്തുന്നതിനോ ഇതിനകം ഉപയോഗിച്ച ഒരു ഒ‌ടി‌പി റെക്കോർഡുചെയ്യാൻ സാധ്യതയുള്ള ഒരു നുഴഞ്ഞുകയറ്റക്കാരന് അത് ദുരുപയോഗം ചെയ്യാൻ കഴിയില്ല, കാരണം ഇത് മേലിൽ സാധുവായിരിക്കില്ല. രണ്ടാമത്തെ പ്രധാന നേട്ടം, ഒന്നിലധികം സിസ്റ്റങ്ങൾക്കായി ഒരേ (അല്ലെങ്കിൽ സമാനമായ) പാസ്‌വേഡ് ഉപയോഗിക്കുന്ന ഒരു ഉപയോക്താവ്, ഇവയിലൊന്നിന്റെ പാസ്‌വേഡ് ഒരു ആക്രമണകാരി നേടിയിട്ടുണ്ടെങ്കിൽ, അവയെല്ലാം ദുർബലമാകില്ല എന്നതാണ്. മുമ്പത്തെ സെഷനിൽ സൃഷ്ടിച്ച പ്രവചനാതീതമായ ഡാറ്റയെക്കുറിച്ച് അറിവില്ലാതെ ഒരു സെഷനെ എളുപ്പത്തിൽ തടയാനോ ആൾമാറാട്ടം നടത്താനോ കഴിയില്ലെന്ന് ഉറപ്പുവരുത്താനും ഒടിപി സംവിധാനങ്ങൾ ലക്ഷ്യമിടുന്നു, അങ്ങനെ ആക്രമണ ഉപരിതലത്തെ കൂടുതൽ കുറയ്ക്കുന്നു.
OTP- സൃഷ്ടിയും വിതരണവും
ഒ‌ടി‌പി ജനറേഷൻ‌ അൽ‌ഗോരിതംസ് സാധാരണഗതിയിൽ സ്യൂഡോറാണ്ടം അല്ലെങ്കിൽ ക്രമരഹിതം ആയിട്ടാണ് ഉപയോഗിക്കുന്നത്. ഇത് ഒ‌ടി‌പികളെ പ്രവചിക്കുന്നത് പ്രയാസകരമാക്കുന്നു. കൂടാതെ ഹാഷ് ഫംഗ്ഷനുകളും ഉപയോഗിക്കാം. അതിനാൽ ആക്രമണകാരിക്ക് ഡാറ്റ നേടുന്നത് ബുദ്ധിമുട്ടാണ്. ഒ‌ടി‌പികളുടെ സൃഷ്ടിക്കായിട്ടുള്ള വിവിധ സമീപനങ്ങൾ‌ ചുവടെ പട്ടികപ്പെടുത്തിയിരിക്കുന്നു: